ועדת הכלכלה, כנסת 20, פרוטוקול מספר 666, 2018-01-17 09:30

איילת נחמיאס ורבין: בוקר טוב לכולם, לכולן.

איילת נחמיאס ורבין: אנחנו מיד נתחיל את הדיון אבל כמיטב המסורת שהנהיג יושב ראש ועדת הכלכלה איתן כבל, שביקש ממני לנהל את הדיון החשוב הזה וכמו תמיד אני מודה לו על כך, אנחנו נתחיל את דיון יום רביעי בשירה ישראלית, במיטב היצירה.

איילת נחמיאס ורבין: ואני הבוקר בחרתי שיר שיש לי ככה מקום מאוד אישי ופרטי שקשור בו, והוא שיר של המשורר אבות ישורון, ששמו האמתי היה יחיאל פרלמוטר.

איילת נחמיאס ורבין: "אבות ישורון" זה אבות הסתכלו קדימה, הישירו מבט.

איילת נחמיאס ורבין: אני אקרא את השיר – הוא גידל אגב דורות של נכדים, העמיד דורות של נכדים ונינים וגם בתו היא יוצרת, הלית ישורון, וזה השיר שמקריאה אמא שלי כל שנה על קברו של אבא שלי – סליחה קצת על הדכדכת של הבוקר, אבל שיר פשוט מדהים.

איילת נחמיאס ורבין: "כל הנהרות הולכים אל הים והים אינו מלא כי כל הנהרות חוזרים אל הנהרות תאמינו לי.

איילת נחמיאס ורבין: זה סוד גאות ושפל זה סוד תורת געגועים.

איילת נחמיאס ורבין: " אז זה מקודש לכל מי שמתגעגע כי אבות ישורון כל חייו המשיך להתגעגע לבית שהוא עזב.

איילת נחמיאס ורבין: הוא לא היה ניצול שואה בהגדרתו הרגילה.

איילת נחמיאס ורבין: בשבוע הבא אנחנו מציינים את יום השואה הבינלאומי, 27 בינואר, אז גם מהסיבה הזאת בחרתי את השיר הזה.

איילת נחמיאס ורבין: אנחנו עוברים במעבר חד לנושא הדיון שלפנינו.

איילת נחמיאס ורבין: הצעת החוק הזאת עברה כבר קריאה ראשונה מקדמית.

<קריאות: - - -

איילת נחמיאס ורבין: כן, אמרתי.

איילת נחמיאס ורבין: קריאה ראשונה, זה ממשלתית, ביולי 2017.

איילת נחמיאס ורבין: היה כבר דיון ראשון בנושא של המכירה המיוחדת, מה שמכונה בשפת העם "מבצע".

איילת נחמיאס ורבין: צריך להגיד, לפני שאני נותנת את זכות הדיבור לכל הנוכחים כאן שעדין לא קיבלו את זכות הדיבור בפעם הקודמת, ואני מאוד מאוד אשתדל כבר להגיע להקראה, אז בבקשה תהיו קצרים, ענייניים ומדויקים.

איילת נחמיאס ורבין: אני מוכרחה להגיד לכם שזאת הצעת חוק מאוד מאוד חשובה.

איילת נחמיאס ורבין: היא משלימה את כל הנושא בחוק הגנת הצרכן אבל אני מוכרחה לומר גם בכנות שמתלוות אליה הרבה מאוד מורכבויות.

איילת נחמיאס ורבין: אני קראתי בה שוב ושוב, וקראתי את העמדות של כולכם.

איילת נחמיאס ורבין: אני אתייחס אליהן במהלך הדיון.

איילת נחמיאס ורבין: אנחנו חייבים לראות איך אנחנו מגשרים על הפערים משום שיש פה דברים מאוד מאוד חשובים מנקודת מבטם של הצרכנים אבל הדברים שמטרידים אותי תמיד בחקיקה הזאת, ואני מפנה את זה למשרדי הממשלה, זה כל הנושא שלה אכיפה.

איילת נחמיאס ורבין: כלומר, אם אנחנו נביא תחת ידינו הצעת חוק, חקיקה, שלאכוף אותה יהיה בלתי נסבל מבחינת הפקחים של משרד הכלכלה, אני אומרת לכם בכנות: מעבר לחנויות עצמן, והרי לא מדובר פה רק בחנויות ובגלל זה משנים את זה לנכס, אז מה הועילו חכמים בתקנתם?

איילת נחמיאס ורבין: ולכן, אני באמת מבקשת תוך כדי הדיון ממשרדי הממשלה, לדון היטב היטב איך אנחנו באמת מוציאים את זה לפועל, ואני מזכירה לכל מי שיושב כאן שוועדת הכלכלה היא כמובן ביתם של העסקים הגדולים ומספקי מקומות העבודה במדינת ישראל אבל בראש וראשונה, בוודאי ועדת הכלכלה בראשות איתן כבל רואה את עצמה כביתם של התעשייה והעסקים הקטנים והזעירים במדינת ישראל, ואנחנו מאוד מאוד נשתדל שהחוק הזה לא יביא עליהם כליה.

איילת נחמיאס ורבין: כמובן שזה נשמע קצת הגזמה אבל אנחנו צריכים להבין באיזה עולם אנחנו נמצא עם החקיקות האלה, אנחנו חייבים להיות זהירים ומחושבים וכמובן שדאגתנו בראש וראשונה בעינינו אל הצרכנים, שלא ירמו אותם אבל בסוף, אם אין מקומות תעסוקה אז אין גם איך לקנות באותם מקומות שמוכרים את מה שאנחנו אוכלים, לובשים, טסים בהם - -

<לאה ורון: צורכים.

איילת נחמיאס ורבין: צורכים בכלל, תודה רבה למנהלת הוועדה, כמו תמיד.

איילת נחמיאס ורבין: אז אני מתחילה עם הדוברים, ואני אתחיל עם אוריאל לין, יו"ר איגוד לשכות המסחר, שהגיע לדיון ואני רק אבקש ממך, אוריאל, אתה תמיד מאוד ענייני רק תהיה הפעם טיפה קצר כדי שנוכל להגיע גם להקראה.

אוריאל לין: גברתי היושבת ראש, אני אשתדל להיות קצר אבל אני אומר כבר בפתח דברי, אני רוצה לשכנע את הוועדה להוריד את החוק הזה מסדר היום.

אוריאל לין: אני רוצה להסביר גם מדוע אם תינתן לי האפשרות כי אני חושב שנעשית פה שגיאה ברמה גבוהה מאוד.

אוריאל לין: תראו, אנחנו, במדינת ישראל, בשלה ההכרה שצריך להוריד את נטל הרגולציה.

אוריאל לין: בשלה ההכרה, יש הסכמה כללית.

אוריאל לין: באוקטובר 2014 קיבלה הממשלה החלטה שעל פיה צריך להוריד את נטל הרגולציה ב-25% במשך חמש שנים, 5% מדי שנה וגם קבעו מבחני RIA מאוד קפדניים.

אוריאל לין: רק לאחרונה, הוקמה ועדה, גברתי היושבת ראש, כדי לעזור לעסקים הקטנים והבינוניים שעד היום לא עזרו להם מספיק, ואחד הסעיפים שמוצהרים על ידי שר האוצר ושר הכלכלה זה: אנחנו רוצים להוריד את נטל הרגולציה.

אוריאל לין: אז אני מוכרח לומר שאנחנו בעצם עושים ההיפך.

אוריאל לין: למה ההצהרות האלה?

אוריאל לין: מצד אחד, מצהירים על הורדת הרגולציה ומצד שני, יד ימין חורשת לנו עוד רגולציה, והשאלה היא באמת האם הרגולציה הזו נחוצה?

איילת נחמיאס ורבין: בבקשה.

אוריאל לין: אנחנו צריכים להבין כבר איזה עול אנחנו הטלנו על המגזר הקמעונאי בישראל.

אוריאל לין: זה לא יאומן.

אוריאל לין: עכשיו, אני מסתכל, יש לי פה נספח ב', שזה חקיקה בדרך שמתוכננת להיות מוטלת כולה על המגזר הקמעונאי.

אוריאל לין: 14 תיקוני חקיקה ראשית.

אוריאל לין: אז אני חושב שכל מי שרוצה ליזום חקיקה, ואני לא מטיל ספק בכוונות הטובות של השרים והרשות להגנת הצרכן.

אוריאל לין: הם חייבים, לפני שהם מקדמים בהתלהבות הצעת חוק חדשה, לשאול את עצמם כמה עומס כבר הוטל על אותו מגזר?

אוריאל לין: אם כן, העומס שהוטל על המגזר הקמעונאי בישראל הוא בלתי אפשרי.

אוריאל לין: היום, רשתות מזון, במקום למכור מלפפונים וגזר, הם ימכרו רגולציה אבל אף אחד לא יקנה את זה.

אוריאל לין: זה לא יאומן מה שהם מבקשים כאן.

אוריאל לין: מפני שיוצרים רגולציה נוספת באשר למגזר מוגדר בתוך המגזר העסקי, חייבים לבחון לא רק את ההצעה שלפנינו.

אוריאל לין: מה כלל העומס שהוטל על אותו מגזר.

אוריאל לין: יש לי פה נספח הרי.

אוריאל לין: משנת 2000 הועברו 43 תכנוני חקיקה ראשית שמטילים עול רגולטורי על המגזר הקמעונאי.

היושבת ראש: עכשיו, אנחנו פה באים - -

איילת נחמיאס ורבין: אם אתה יכול להתכנס לסיכום.

אוריאל לין: גברתי היושבת ראש, אני מתקדם לכאן - שהיא ברוטאלית במידת ההתערבות שלה.

אוריאל לין: איך אנחנו יוצרים פה רגולציה?

אוריאל לין: קודם כל, אומרים שאנחנו לא מרשים לך להוריד מחיר בהוראת חוק כללית, אלא אם כן המחיר הזה נהג 30 יום קודם.

אוריאל לין: לאחר שמסתבר שזה לא עומד במבחן ההיגיון, יש הרבה מקרים של מוצרי מזון ואחרים, אנחנו מקבלים 10 חריגים.

אוריאל לין: זאת אומרת, השגנו שכבת רגולציה מרכזית, מאחר והיא שגויה, אנחנו מכניסים עכשיו 10 חריגים, ול-10 חריגים האלה שנמצא גם מוצרי מזון, צריך גם להגדיר מה זה מוצרי מזון.

אוריאל לין: זוהי רמת משטר ופיקוח והתערבות בתוך הניהול העסקי שאי אפשר להעלות על הדעת יותר גבוהה ממניה.

אוריאל לין: גברתי היושבת ראש, אם אנחנו נמשיך ככה, אז אני מציע שנפסיק להצהיר שאנחנו רוצים להוריד את הרגולציה.

אוריאל לין: נפסיק להטעות את הציבור, נפסיק להטעות את ציבור הצרכנים וקדימה, נוסיף עוד רגולציה ואולי גם נסגור את המגזר הקמעונאי בישראל.

אוריאל לין: משום כך, אני חושב שההצעה הזו היא שגויה ביסודה.

אוריאל לין: היא מעורבות מדי אינטנסיבית ואסור לנו להיכנס ולהמשיך בדיונים איך אנחנו מגדירים חריג א', חריג ב'.

איילת נחמיאס ורבין: תודה.

אוריאל לין: אנחנו רוצים להוריד את הרגולציה וקדימה, נוסיף עוד רגולציה ואולי גם.

אוריאל לין: משום כך, אני חושב שההצעה הזאת שגויה ביסודה, היא מעורבות מדי ואסור לנו להכינס ולהמשיך בדיונים איך אנחנו מגדירים חריג א חריג ב.

אוריאל לין: ועכשיו יש שכבת רגולציה, אני מסיים, עוד שכבת רגולציה ועוד שכבת רגולציה.

איילת נחמיאס ורבין: אבל אני חושבת שהובנת היטב, ואני עם חלק גדול מדבריך גם מסכימה אבל אני רוצה להעיר שמדובר כאן בהצעת חוק של הממשלה ולכן, אני מציעה, ואני יודעת כמה כבוד רוחשים למר לין בממשלה.

איילת נחמיאס ורבין: אני מציעה שתבקש פגישה בדחיפות עם השר אלי כהן - -

אוריאל לין: כבר קבעתי אתו פגישה בנושא הזה.

איילת נחמיאס ורבין: אני חושבת שאתה תצטרך להציף בפניו גם את סוגית ה-RIA, שגם נדונה כל פעם פה, בוועדת הכלכלה, הנושא של הפחתת הרגולציה.

<אתי בנדלר: - - -

איילת נחמיאס ורבין: אני בטוחה שנעשה RIA.

איילת נחמיאס ורבין: לכן אני אומרת, אם היא הובאה לעולם, אני מניחה אחרי RIA, ופה משרדי הממשלה תכף יצטרכו להסביר לנו למה למרות ה-RIA הגיעו למסקנה שצריך להניח - -

אוריאל לין: - - - החלטת ממשלה - - -

איילת נחמיאס ורבין: רגע מר לין, אני יודעת בדיוק מה אני אומרת אז תרשה לי.

איילת נחמיאס ורבין: אני אומרת לך, למרות ניתוח ה-RIA הביאו את הצעת החוק הזאת תחת ידינו.

איילת נחמיאס ורבין: ועל כן, אנחנו נהיה חייבים יחד אתכם, ואני מבקשת ממך שתעדכן את הוועדה אחרי שאתה משוחח בנושא עם השר כהן, ואנחנו נתקדם הלאה בכל זאת בשלב הזה אבל כמו שאמרתי, זאת הצעת חוק שהונחה על ידי הממשלה ועל כן, אנחנו נדון בה כמתחייב מאתנו כוועדת הכלכלה של הכנסת.

איילת נחמיאס ורבין: אני מבקשת ממר ג'וש גולדשמיד, מנכ"ל המועצה הישראלית לצרכנות, בבקשה.

איילת נחמיאס ורבין: שלום לחבר הכנסת אזברגה.

<ג'וש גולדשמיד: תודה, בוקר טוב.

<ג'וש גולדשמיד: אני אשתדל לקצר וגם לא לחזור על מה שהיה בדיון הקודם לפני מספר חודשים.

<ג'וש גולדשמיד: אז ראשית, אני מברך גם את שר הכלכלה ואת הרשות להגנת הצרכן ואת הוועדה על קיום הדיונים בנושא.

<ג'וש גולדשמיד: כמובן, אני אגיד רק בדקה למועצה לצרכנות, שכחלק מתפקידנו בחוק כחברה ממשלתית שמשמשת כארגון הצרכנים היציב, אנחנו מקבלים מעל 40,000 פניות ציבור בשנה בהרבה מאוד תחומים.

<ג'וש גולדשמיד: מאות פניות חוזרות ונשנות מצרכנים רבים על הטעיות ובלבולים בהיבט הזה.

<ג'וש גולדשמיד: וכן, אם הנושא קיים כבר בחוק הגנת הצרכן, והוא קיים, ואסור לבצע הטעייה כלפי צרכן אז בוודאי שיש צורך להסדיר את הדבר הזה כמו שנעשה כרגע בוועדה, דווקא בגלל שהדבר הזה לא מחויב.

איילת נחמיאס ורבין: מר גולדשמיד, או שצריכה להיות אכיפה יותר אפקטיבית למשל.

<ג'וש גולדשמיד: ודאי שתמיד הנושא של חקיקה מותנה באכיפה אבל כל אחד פה שיחשוב שניה על עצמו במנותק מהתפקיד שלו ויחשוב כמה פעמים הטעו אותו והוא קנה מוצר שהוא היה בטוח שזה בהנחה או במבצע, ואחרי כמה דקות או שעות התברר לו שזה ממש לא ככה.

<ג'וש גולדשמיד: אנחנו רואים מבצעים שהשלטים עליהם כבר דהויים כי הם כבר שנה ושנתיים מופיעים – מבצע מטורף, מבצע הנחה - -

איילת נחמיאס ורבין: זאת הטעייה על פי החוק.

<ג'וש גולדשמיד: - - ולכן, זאת הטעיה ולכן, למרות שזה קיים היום בחוק יש צורך להסדיר את זה והדבר הזה חשוב.

<ג'וש גולדשמיד: וכן, יש דברים שאנחנו יכולים, כמדינת ישראל, להיות אור לגויים.

<ג'וש גולדשמיד: בנושא הזה אנחנו כבר לא נהיה אור לגויים אבל חשוב מאוד להסדיר את זה כי יש מדינות רבות שיש הסדרה על מחיר ייחוס, על תקופת מבצע, על תקופה שקדמה למבצע, והדברים האלה חשובים.

איילת נחמיאס ורבין: אני אשמח לדעת מאיזו מדינה אנחנו שאבנו את צורת החקיקה הזאת.

איילת נחמיאס ורבין: אני חושבת שזה מאוד חשוב ורלוונטי כי אגב זה נכון, זה כמובן שונה אם אנחנו משווים את עצמנו לארצות-הברית או משווים אותנו לאירופה, וחשוב להבין.

<ג'וש גולדשמיד: בוודאי שבעקבות ה-RIA המאוד מאוד מפורט שנעשה, בוודאי שהרשות להגנת הצרכן עשתה פה עבודה מאוד מאוד רצינית, ובואו לא נשכח דבר אחד: גם אנחנו, כמועצה לצרכנות וארגון הצרכנים היציג לא שוכחים – שאף אחד מאתנו לא ישכח דבר אחד: פרקטיקת המבצעים זה דבר חשוב, נחוץ לשני הצדדים, גם לעוסקים וגם לצרכנים אבל - -

איילת נחמיאס ורבין: בכמה תלונות מטפלת המועצה לצרכנות - -

<ג'וש גולדשמיד: יש לנו מאות תלונות.

איילת נחמיאס ורבין: לא, אל תגיד לי מאות.

איילת נחמיאס ורבין: בכמה תלונות מטפלת המועצה בשנה בכלל?

<ג'וש גולדשמיד: אמרתי, מעל 40,000 פניות ציבור בשנה.

איילת נחמיאס ורבין: יופי.

איילת נחמיאס ורבין: כמה מתוכן זה על המבצעים?

איילת נחמיאס ורבין: במדויק?

<ג'וש גולדשמיד: מאות.

איילת נחמיאס ורבין: מאות זה 101.

<ג'וש גולדשמיד: אני מעריך שבין 300 ל-500 פניות אבל צריך לזכור, גברתי יו"ר הוועדה: פניות הציבור שיש למועצה לצרכנות הן קצה הקרחון.

<ג'וש גולדשמיד: בוודאי שהפניות אלינו בנושא הזה של הטעיות של ארגונים הן קצה הקרחון.

<ג'וש גולדשמיד: אני בטוח שאפילו גברתי, את, קרה לך בעבר שאמרת למה קניתי את זה?

<ג'וש גולדשמיד: הייתי בטוחה שזה במבצע ובוודאי שהמחיר לא היה הוגן, בלבלו אותך, ולא פנית למועצה לצרכנות - -

איילת נחמיאס ורבין: לא, אבל אני טוענת את הדבר הבא.

איילת נחמיאס ורבין: עוד פעם, אני עושה פה מיני-RIA כמו מיני-שימוע, משפט זוטא: אני רוצה באמת להבין, אמרתי שבראש וראשונה הצרכנים לנגד עינינו אבל אני בסוף חושבת על העסק הקטן ולא על סניף של רשת "שופרסל" עם כל הכבוד, עם האמצעים והאנשים שעומדים לרשותה אלא אותה מכולת קטנה שנמצאת בקרן הרחוב, האם היה תהיה מסוגלת לעמוד בדברים האלה או לא תהיה מסוגלת לעמוד בדברים האלה כשאני מסתכלת על סך הרגולציה.

<ג'וש גולדשמיד: אני לא חושב שיש עם זה בעיה כי מה שהוצג פה בטעות זה בעצם - -

איילת נחמיאס ורבין: זה לא מוצג בטעות אדוני, אני למדתי, גמרתי משפטים בתקופת הדינוזאורים.

איילת נחמיאס ורבין: אני יודעת לקרוא חקיקה לבד.

<ג'וש גולדשמיד: מה שהוצג פה מקודם וגם בדיון הקודם זה למעשה איך יכול להיות שמתערבים במחירים שאפילו מכולת קטנה או רשת מציגה לצרכנים, ולא הדבר נכון.

<ג'וש גולדשמיד: הדבר הוא לא נכון.

<ג'וש גולדשמיד: אין בעיה, אנחנו להיפך, אנחנו אבל בעד הפחתת יוקר המחיה כולנו, ולא להתבלבל אבל תציג הנחה, אל תכתוב מבצע.

<ג'וש גולדשמיד: - -

איילת נחמיאס ורבין: מר גולדשמיד, סליחה שאני מפריעה לך בדבריך אבל זה חשוב ואני חושבת שאתה "פיבוט" מרכזי פה, בדיון: אני חושבת שזה לא הדיון, אני שמעתי גם את הדיון בפעם הקודמת וקראתי את הפרוטוקול עוד פעם.

איילת נחמיאס ורבין: אני חושבת שזה בסוף לא הדיון כי ההתערבות במחיר, נכון, בוודאי שהיא בעייתית אבל עם כל הכבוד, בהקשר הזה הרשתות וגם המכולות פחות מעסיקות אותי בהתערבות במחיר אלא הפרקטיקה של הפיקוח על המבצע.

איילת נחמיאס ורבין: בסוף בסוף בסוף אתה לא יכול להתייחס רק למחיר, אין פה רק מחיר.

איילת נחמיאס ורבין: איך בודקים באמת שזה כן היה או לא היה ב-30 יום קודם?

איילת נחמיאס ורבין: איך הדבר הזה בכלל התבצע בעולם המעשה?

איילת נחמיאס ורבין: ואני, עם כל הכבוד, חוששת שלא אחת מנותקים מעולם המעשה במשרדי הממשלה, אני אומרת את האמת אבל ברשותך, תסיים ונתקדם.

איילת נחמיאס ורבין: אין לכם מה להצביע, יש פה מנהלת ועדה מאוד נוקשה ואם לא נרשמים אצלה, אין זכות דיבור.

איילת נחמיאס ורבין: אין לכם מה להצביע ואם לא נרשמים אצלה אין לכם זכות דיבור.

<ג'וש גולדשמיד: אני לא רוצה להאריך.

<ג'וש גולדשמיד: אני אומר שנושא ההתערבות במחיר – ברור שאין לנו - - - אנחנו רוצים כולנו להפחית את יוקר המחיה, ואנחנו מברכים על כל הצגת מחיר יותר נמוך אבל המילה "מבצע", צריך שתהיה לה שקיפות.

<ג'וש גולדשמיד: לא יכול להיות שאלפי צרכנים, גם ברגע זה שהוועדה מתכנסת פה, נמצאים בחנויות ורשתות רבות, קונים ברגע זה מוצרים שונים כי הם בטוחים שזה מבצע.

<ג'וש גולדשמיד: הדבר הזה קרה לכולנו ובאמת הגיע הזמן להסדיר את הדבר הזה.

איילת נחמיאס ורבין: תודה, אתה הובנת.

איילת נחמיאס ורבין: עורכת דין קרן חן סופר, ושזה לא יקרה יותר.

איילת נחמיאס ורבין: מי שלא נרשם לא מקבל פה זכות דיבור, לא רק בגלל מנהלת הוועדה אלא גם בגלל היושבת ראש.

איילת נחמיאס ורבין: קרן חן סופר, את צריכה לצאת עם אוריאל?

איילת נחמיאס ורבין: לא, אז אני מצטערת.

איילת נחמיאס ורבין: חני סובול, מנכ"לית התאחדות משרדי הנסיעות בבקשה.

<חני סובול: בוקר טוב.

<חני סובול: אנחנו פה בסיבוב שני, אנחנו בהידברות מתמדת עם הרשות להגנת הצרכן ואני רוצה לברך על זה אבל יחד עם ההידברות המתמדת הזאת, אנחנו לא מצליחים להגיע לפתרון בענף התיירות.

<חני סובול: זה לא סוד שהמחירים בענף התיירות מתעדכנים מדקה לדקה, ואנחנו לא מצליחים למצוא שום מחיר ייחוס שממנו נוכל לגזור את הנושא של מחיר מבצע.

<חני סובול: זו סוגיה אחת שהיא קשה, ואנחנו לא הצלחנו עד כה להתמודד אתה.

<חני סובול: לזה אנחנו נוסיף את הנושא של חוסר הסימטריה בין האתרים הבינלאומיים, בין חברות התעופה הזרות שנכנסות כפטריות אחרי הגשם למדינת ישראל, וגם זה מבורך.

<חני סובול: אנחנו לא מסוגלים יותר עם חוסר הסימטריה הזאת.

<חני סובול: יש אין סוף תיקוני חקיקה וחקיקה שכבר קיימת בנושאים של חוק הגנת הצרכן שלא אוכפים אותם על חברות התעופה ועל האתרים הבינלאומיים, וכן אוכפים אותם על הסוכנים ועל חברות התעופה הישראליות, והנטל הזה הולך ובסוף, כמו שנאמר, יש איזה שהוא קש ששובר את גב הגמל, ואנחנו ממש בשנייה האחרונה של הקש הזה שנופל עלינו.

<חני סובול: אנחנו לא מסוגלים יותר.

<חני סובול: אנחנו מבקשים, ויש לנו תמיכה ממשרד התיירות ותכף הם ידברו בפני עצמם, שתחריגו את כל ענף התיירות - -

איילת נחמיאס ורבין: מעולה.

איילת נחמיאס ורבין: אז אני מציעה שמשרד התיירות, לפני שהוא מגיע לוועדת הכלכלה עם דבר כזה, שידבר עם משרדי הממשלה אלא אם כן הם רוצים שגם להם אני אמנה פסיכיאטר.

איילת נחמיאס ורבין: אי אפשר פשוט עם חוסר התקשורת הזאת.

איילת נחמיאס ורבין: אם אכן משרד התיירות - -

<אתי בנדלר: זה הצעת חוק - - -

איילת נחמיאס ורבין: מדהים.

איילת נחמיאס ורבין: אם אכן משרד התיירות חושב שצריך להחריג את ענף התיירות, ואני אומר בסוגריים שאני לא לגמרי בטוחה שאני יודעת איך מחילים את התיקון הזה על ענף התיירות, אני סוגרת סוגריים כי יכול להיות שאני גם טועה למרות שעבדתי מספיק שנים בעולם התעופה, אני רוצה שיסבירו לי איך זה יכול להיות שמשרד התיירות התנגד וזה בכל זאת עבר.

איילת נחמיאס ורבין: תודה.

איילת נחמיאס ורבין: עורך דין דב אברמוביץ מערוץ הקניות.

<דב אברמוביץ: המטרה של הצעת החוק היא מטרה ראויה.

<דב אברמוביץ: אנחנו רוצים לוודא שמבצעים הם מבצעים אמתיים ולא מדומים אבל השאלה היא שאלה של מידתיות כיוון שכמו שגברתי אמרה, אנחנו לא רוצים להרוס את העסקים הקטנים.

<דב אברמוביץ: עסקים קטנים, הרבה מיכולת הקיום שלהם זה באמת לנסות להשתמש במחיר כדי להקדים – הם מתחרים מול יבואנים של מותגים גדולים וכמובן מול רשתות השיווק האינטרנטיות וזאת תחרות מאוד מאוד קשה והם חייבים מידה של גמישות במחיר.

<דב אברמוביץ: הצעת החוק, כפי שהיא היום, מחייבת תקופת הכשרה של 30 יום שבו המוצר יימכר במחיר הרגיל, אחר כך תקופה מוגבלת שבה אפשר למכור אותו במחיר הנחה ואחר כך צריך לחזור על התהליך עוד פעם.

<דב אברמוביץ: זוהי הסתכלות ליניארית אנכרוניסטית.

<דב אברמוביץ: זה לא עובד ככה.

<דב אברמוביץ: בהרבה מאוד ענפים יש הנחות בסוף יום מכירה לקראת סוף השבוע, לקראת מועד פקיעת תוקף או למשל בערוץ הקניות, כאשר בתכניות מיוחדות מוצר עולה פעם לשעה במבצע, ואחרי שבוע הוא יעלה עוד פעם למבצע וכן הלאה.

איילת נחמיאס ורבין: אבל אצלכם בערוץ הקניות זה הכל במבצע, במבצע, במבצע, לא?

איילת נחמיאס ורבין: סתם אני שואלת.

איילת נחמיאס ורבין: זו שאלה טיפה צינית אבל אני...

<דב אברמוביץ: לא, ממש לא.

איילת נחמיאס ורבין: לא?

איילת נחמיאס ורבין: אני לא כזאת רוכשת אימפולסיבית אבל זה מעניין אותי.

<דב אברמוביץ: כל עוסק כמובן אוהב להבליט את המבצעים וזה לגיטימי אבל בוודאי שהמוצרים נמכרים במחיר רגיל רוב הזמן.

<דב אברמוביץ: ולכן, כל מה שאנחנו מבקשים, וזה לא תיקון ייחודי לערוץ הקניות.

<דב אברמוביץ: שוב, זה תיקון - -

איילת נחמיאס ורבין: לא, אני מסכימה אתך אבל בכל זאת, אתה מייצג...

<דב אברמוביץ: הוא חשוב לכל השוק.

<דב אברמוביץ: אני חושב שהפתרון המידתי גברתי - הרי אי אפשר לומר שאם מוצר נמכר במחיר הרגיל שלו 80% מהזמן למשל, ורק 20% מהזמן בהנחה, שהמבצע הזה הוא לא אמתי.

<דב אברמוביץ: בוודאי שהוא אמתי.

<דב אברמוביץ: לכן, - - - אלא ככל שהמוצר הזה נמכר, אם 80% מהזמן הוא נמכר במחיר רגיל, אז - - -

איילת נחמיאס ורבין: הבנתי, תודה.

איילת נחמיאס ורבין: מר אברמוביץ תודה רבה.

איילת נחמיאס ורבין: פשוט יש אנשים שלא דיברו בישיבה הקודמת וחשוב לי לתת להם את הבולטות בדיבור הזה.

איילת נחמיאס ורבין: גיל סתיו, סמנכ"ל ישראייר.

איילת נחמיאס ורבין: נא לא לחזור על דבריה של חני סובול.

איילת נחמיאס ורבין: תודה.

<גיל סתיו: אני אשתדל אבל אני אחזק בשני משפטים את מה שאמר מר לין ומה שאמרה חני סובול: אנחנו נמצאים בשולחן הזה, בוועדת הכלכלה, כבר מספר פעמים בחודשים האחרונים על הצעות חוק שונות, ונראה באמת שאף אחד לא רואה את התמונה הכוללת שעוברת על ענף התעופה ועל ענף התיירות, אם זה בחוק הגנת הצרכן וחוקים נוספים, וכל החקיקה הזאת מאוד מכבידה.

<גיל סתיו: לגופו של עניין, הצעת החוק, כפי שהיא מנוסחת, בהחלט לא מותאמת לעולם התיירות ולענף התעופה, שזה עולם שבו המחירים משתנים ברמה שעתית.

<גיל סתיו: זה עולם שבו יש הטבות, מבצעים נקרא להם, שמתייחסים לשעות מסוימות.

<גיל סתיו: למשל, להזמנות בלילה, על מנת - - - ביקושים.

<גיל סתיו: עולם שבו אנחנו מתמודדים מול חברות זרות בעולם, ועולם שבו אנחנו, למשל ישראייר כחברת תעופה, אנחנו גם הספק אבל אנחנו גם משווקים למול סוכני הנסיעות.

<גיל סתיו: ויתכן שעל אותו מוצר שלי, שמשתנה במחיר כל חמש, שש דקות או כל מספר שעות, לאיזה שהוא סוכן תהיה איזו שהיא הטבה מסיבה של מבצעי שיווק או מכירה, והבידול שיהיה לו זה בידול של הנחה מסוימת, הנחת מחיר קבועה אבל על כל מגוון המוצרים.

<גיל סתיו: אין יכולת באותו רגע נתון להציג מה היה המחיר לפני 30 יום וגם לא לפני ארבע שעות כי סל המוצרים הוא מאוד מאוד גדול.

<גיל סתיו: דבר נוסף שקשור לעניינו של החוק זה כל מה שקשור למועדוני צרכנות.

<גיל סתיו: גם כאן, האמירה כאן לא מותאמת לעולם התיירות.

<גיל סתיו: יכול להיות שזה מותאם לאיזה שהוא עולם אחר שבו יש מוצר שנמצא כל הזמן בחנות ופעם ב...

<גיל סתיו: עושים איזו שהיא הנחה, הטבה, אבל בוודאי לא לעולם התיירות והתעופה.

איילת נחמיאס ורבין: אני מודה לך.

איילת נחמיאס ורבין: קובי זוסמן מיאט"א.

איילת נחמיאס ורבין: יש פה היום השתלטות של התעופה.

ממש בקצרה: לצערי - -

איילת נחמיאס ורבין: אני חושבת שענף התעופה יוצג היטב גם על ידי חני וגם על ידי ישראייר, ברשותכם.

<קובי זוסמן: אנחנו ביקשנו להחריג את תחום התעופה.

<קובי זוסמן: רשות התעופה האזרחית, שלא זומנה לדיון הזה, בהחלט תומכת בעמדה הזו להחריג את תחום התעופה - -

איילת נחמיאס ורבין: סליחה שאני אומרת לך אבל רשות התעופה האזרחית, מבחינתי, עוסקת בנושאים שאינם קשורים לצרכנים במדינת ישראל, מקסימום על ההגנה ועל הבטיחות שלהם.

<קובי זוסמן: היא הרגולטור שלנו - -

איילת נחמיאס ורבין: יואל פלדשו יודע לבוא מצוין לוועדה הזאת אם יש צורך.

איילת נחמיאס ורבין: אני באמת חושבת שזה לא עניינה של רשות התעופה האזרחית.

<קובי זוסמן: הם הרגולטור של תחום התעופה.

זה נורא פשוט: עורכת הדין איריס ירדני, אני מתנצלת אבל המנכ"ל שלך דיבר.

זה נורא פשוט: אני לא חושבת שיש צורך שתדברי גם אלא אם כן בסוף בסוף תחשבו שמשהו לא נאמר, את מוזמנת כמובן.

זה נורא פשוט: עורך דין ערן המאירי, אני נותנת לך לדבר רק בגלל שאתה המפקד של איתן בצבא כי אתה כבר דיברת, וגם כי אני זוכרת שהיתה לנו התדיינות בנושא של מכירה של מוצרי מזון, ובמיוחד מכירה בחגים שמתפרצים ללוח, כמו שאמר איתן בדיון.

זה נורא פשוט: כאילו כולם נורא מופתעים שט"ו בשבט מגיע בט"ו בשבט.

זה נורא פשוט: באופן מעניין זה ממש אוטוטו.

<לאה ורון: אבל ממש קצר, הוא דיבר גם בישיבה הקודמת.

מוצרי מזון: עכשיו, אנשים או רשתות השקיעו מיליונים על מנת שתהיה שקיפות כשבסופו של יום, כשאדם באמת רוצה להיכנס לחנות, הוא יודע מה הוא קונה.

מוצרי מזון: לא מעניין אותו אם המחיר אתמול היה שני שקל יותר או פחות.

מוצרי מזון: הוא רואה את המחיר האפקטיבי באותו רגע.

מוצרי מזון: אם החלנו את כל החקיקה הזאת על מזון, מדוע עכשיו צריך להכניס עוד פעם חקיקה?

מוצרי מזון: וזה מתקשר למה שאמר גם אוריאל לין - -

איילת נחמיאס ורבין: ערן, תעשה לי טובה, אל תחזרו על דברי אחרים כי אני מבינה שיש לכם בעיה עם הרגולציה.

איילת נחמיאס ורבין: סליחה, אני מרשה לעצמי לומר לך: בואו תהיו תכליתיים ובואו נתנהג לרגע, אלא אם כן באמת יהיה מי שישכנע פה את הממשלה לחזור בה מהצעת החוק הזאת, ולא בטוח שצריך לחזור מהצעת החוק הזאת.

איילת נחמיאס ורבין: אגב, אני אומרת בזהירות.

איילת נחמיאס ורבין: תהיה קונקרטי, תהיה תכליתי.

<ערן מאירי: אז אני אומר שאני חושב שמזון לא צריך להיות פה.

איילת נחמיאס ורבין: אבל הוא הוחרג.

<קריאות: הוא לא הוחרג.

איילת נחמיאס ורבין: חלק גדול מהמזון הוחרג.

<קריאות: לא חלק גדול.

איילת נחמיאס ורבין: סליחה, לא מקהלה יוונית.

<ערן מאירי: גברתי, מה שהוחרג עד עכשיו זה המזון הטרי.

<ערן מאירי: אגב, גם לגבי המזון הטרי, מה שנאמר, נאמר שבמשך שבוע התקופה המותרת תהיה תקופת המבצע אבל במזון טרי זה לא מה שהיה אתמול או שלשום.

<ערן מאירי: היום בבוקר מכרתי את הבורקס, היום בערב המחיר שלו כבר צריך לרדת כי מחר אני אזרוק אותו.

<ערן מאירי: זה לא מאתמול לשלשום או משלשום - -

<ג'וש גולדשמיד: זה בדיוק מופיע - -

<קריאה: צריך לבדוק את מחיר הייחוס האפקטיבי לשבוע - - -

<ערן מאירי: אז אני אומר, ואני מודה לרשות שלפחות לגבי המזון הטרי זה ברור.

<ערן מאירי: אני מדבר על כלל מוצרי המזון, ואמרתי גם בישיבה הקודמת: יש היום רגולציה ספציפית על מוצרי המזון, היכולת של הצרכנים להשוות את המחירים, לראות את המחירים האפקטיביים.

<ערן מאירי: אז - - - לבדוק בסופר האם הקוטג' היה 30 יום או 24 יום או - -

איילת נחמיאס ורבין: תודה.

איילת נחמיאס ורבין: ערן, עורך דין המאירי, אני העליתי גם בדיון הקודם סוגיות - -

<ערן מאירי: מאירי.

איילת נחמיאס ורבין: מאירי, אתה צודק.

איילת נחמיאס ורבין: אני גם קראתי לך המון זמן עָרָן.

<ערן מאירי: זה בסדר.

איילת נחמיאס ורבין: נכון אני צודקת?

איילת נחמיאס ורבין: בקיצור, עורך דין מאירי, גם בדיון הקודם אמרתי שיש סוגיות בתחום המזון שאני לא לגמרי מבינה איך הם יעבדו כמו למשל מבצעים וורטיקליים.

איילת נחמיאס ורבין: אני לא יודעת אם הרשות להגבלים עסקיים נמצאת כאן - -

<ערן מאירי: אני זוכר גם את שאלתה של גברתי ששאלה - - - וכמה עם היצרנים.

<ערן מאירי: 50% מהמבצעים זה מבצעים בשיתוף היצרנים.

איילת נחמיאס ורבין: אז לכן, אני לא יודעת אם הרשות להגבלים עסקיים נמצאת כאן אבל הם יצטרכו לתת את - - - על הדבר הזה, בהנחה שהם לא נתנו את זה כבר תוך כדי הדיונים בממשלה.

איילת נחמיאס ורבין: תודה רבה עורך דין מאירי.

איילת נחמיאס ורבין: עורכת דין נופר טל, גם מאוד קצר כי דיברת בדיון הקודם.

איילת נחמיאס ורבין: מייצגת את "ויקטורי".

<נופר טל: אני שמה לי סטופר של דקה.

<נופר טל: קודם כל, אני מודה לגברתי על הדברים החשובים בתחילת הישיבה כי התחושה פה היתה שאנחנו באים לכאן וכל פעם הקמעונאים נתפסים כאויבי העם.

<נופר טל: אני גם הכנתי שיעורי בית ביחס לשאלה ששאלת, גברתי, בישיבה הקודמת.

<נופר טל: מה שאני רוצה לומר זה שבמקום להפחית את יוקר המחיה, כופים על הקמעונאים והיצרנים להשמיד מזון במקום למכור אותו בהנחה.

<נופר טל: אז דבר ראשון, לגבי השאלה כמה מבצעי ספק?

<נופר טל: אומר ערן שב"שופרסל" - -

<ערן מאירי: לא אמרתי ב"שופרסל".

<נופר טל: אמרת 50.

<נופר טל: אז אני עשיתי את הבדיקה שלי ועשיתי מחקר: 85% מהמבצעים הם מבצעים מונחי יצרן, ספק או יבואן.

<נופר טל: מעבר לזה, אני רוצה לדבר על מוצרי מזון שהם לא מזון טרי.

<נופר טל: הרי מזון בכלל – ואגב, זה גם משחת שיניים וגם קוסמטיקה, כל מה שהוגדר כמזון בחוק לקידום התחרות בענף המזון, זה מוצרים שיש להם תאריך תוקף.

<נופר טל: עכשיו, מה קורה כש"קוקה קולה" מגלים שיש להם המון פחיות עם כיתוב "חג שמח", והם נורא רוצים להיפטר מהם.

<נופר טל: אז הם אומרים לי: קחי את הסטוק הזה ותמכרי אותו בזול.

<נופר טל: אבל באני אגיד להם: רגע, אני לא רוצה כי בחודש הבא שאני ארצה לעשות מבצע של שלושה פלוס אחד אני לא אוכל, אני אהיה עבריינית.

<נופר טל: עזבו, תשאירו אצלכם את הסחורה, הסחורה הזאת בסוף תושמד במקום למכור אותה לציבור בהוזלה.

<נופר טל: מה יקרה?

<נופר טל: אנחנו בעצם מוחקים פה את כל היבוא המקביל כי ביבוא מקביל הרבה פעמים יש סטוק של מוצר מסוים – "טסטר'ס צו'יס", "קולגייט", כל מוצר שבעצם בא היבואן ואומר לי: תשמעי, יש לי עכשיו סטוק, הוא עומד בכל התקנים, בכל הרגולציה, משרד הבריאות, מכון התקנים, הכל, בואי תמכרי הסטוק הזה בזול.

<נופר טל: אני לא רוצה כי בחודש הבא אני לא אוכל לעשות מבצע ביחס למחיר שבו אני מוכרת את המוצר שאני קונה מהיבואן הרשמי.

איילת נחמיאס ורבין: אני חושבת שהדוגמאות הובנו.

<נופר טל: אני רוצה לומר שוב, שבמקום להטיל גרזן על מפרי חוק כי היו מפרי חוק, אני מסכימה עם ג'וש, והיו תובענות ייצוגיות כי השוק יודע לאכוף את זה.

<נופר טל: היו מבצעים של הרשתות - -

איילת נחמיאס ורבין: תובענות ייצוגיות זה לא שהשוק יודע לאכוף את זה, סליחה.

איילת נחמיאס ורבין: תובענה ייצוגית זה שעורך דין יודע להרוויח כסף מתקלה של אחרים ואני לא אומרת את זה לרעת התובענות הייצוגיות.

<נופר טל: גברתי, אולי נמצאים פה נציגים של ה"משביר לצרכן" ו"סופר-פארם", היום הם נכנסים – לא תראי יותר את המדבקות שהיו פעם, 20%, 30%, 40% אלא מדבקה עם המחיר בלבד, בדיוק בגלל שתבעו ואמרו: חבר'ה, על מה 20% על המחיר מחירון?

<נופר טל: מעולם לא מכרתם במחיר מחירון.

<נופר טל: זאת אומרת, השוק התיישר.

<נופר טל: היום אף אחד מאתנו – תאמיני לי, אנחנו חוששים מאוד מזה שהצרכנים יעשו דבר אחד: יתפסו אותנו כלא אמינים וילכו.

<נופר טל: אז זה הדבר החשוב.

איילת נחמיאס ורבין: הבנו, אבל שמענו את הדבר הזה ואני דווקא עוסקת באיסוף אז אני לא מחפשת איך להשמיד.

איילת נחמיאס ורבין: אסף בן דב מרשת "פטאל".

<אסף בן דב: בוקר טוב, תודה רבה.

<אסף בן דב: אני רוצה להצטרף למה שאמרו חני וגיל.

איילת נחמיאס ורבין: הנחתי שאני לא צריכה להעיר – אל תחזור על דבריהם.

<אסף בן דב: בסדר אבל שוב, גם בהיבט של ענף המלונאות, אני מזכיר שאנחנו מוצר ללא חיי מדף.

<אסף בן דב: מוצר שחי מניהול תשואה.

<אסף בן דב: אנחנו לא יכולים לחזות מחירים שיהיו בפיק.

<אסף בן דב: מאוד מאוד נייד, מאוד נזיל.

<אסף בן דב: להבדיל, כמו במוצר מזון, אם לא ניתן את המבצעים, נקרא לזה איך שנקרא לזה, לא נוכל להתקיים.

<אסף בן דב: זה לא ישים.

<אסף בן דב: אנחנו מבקשים להחריג את ענף המלונאות מהסיפור הזה.

איילת נחמיאס ורבין: טוב.

איילת נחמיאס ורבין: תודה רבה לך, ותודה שהיית קצר ולעניין.

איילת נחמיאס ורבין: עורך דין חן שומרת מאיגוד יצרני הריהוט.

איילת נחמיאס ורבין: השיח שלך היה מול משרדי הממשלה?

<חן שומרת: מול הרשות להגנת הצרכן, ובאמת כדאי מאוד לשבת אתם ובאמת זה שווה את זה, ושאפו.

איילת נחמיאס ורבין: תודה.

איילת נחמיאס ורבין: ניר קפלן מהתאחדות המלונות - אני נותנת לך רק בגלל שאני מפדחת מאמיר חייק אבל אני לא רואה צורך בעוד מישהו שידבר בשם ענף המלונאות.

<ניר קפלן: יש כמה דברים שלא נאמרו, אז אעשה את זה ממש בקצרה: ראשית, אנחנו היינו בשיחות ובמגעים עם הרשות לסחר הוגן, שהקשיבו לנו ברוב קשב ועל זה אנחנו שמחים ומודים להם.

<ניר קפלן: נדמה שגם הם הבינו שיש בעיה עם תחום התיירות בכללותו וגם עם התחום שלנו, המלונאות, לגבי מחיר הייחוס.

<ניר קפלן: כמו שאמרו, אצלנו כמו המזון הטרי, המוצר הוא מתכלה.

<ניר קפלן: הטיסה שהמריאה, אי אפשר כבר - -

איילת נחמיאס ורבין: אבל זה אותו דבר שנאמר.

<ניר קפלן: לא, שנייה אחת.

<ניר קפלן: .. שנית, אין אצלנו את הרלוונטיות למחיר הנמוך ביותר ב-30 הימים האחרונים מכיוון שמחיר של סוף שבוע לא דומה למחיר - -

איילת נחמיאס ורבין: אבל מר קפלן, הדברים האלה נאמרו, באמת.

איילת נחמיאס ורבין: אבל אתה אומר את אותם דברים וביקשתי שתנסה לא לחזור על דברים שנאמרו.

<ניר קפלן: לחילופין, מחיר הייחוס בתיירות יהיה המחיר הקודם.

<ניר קפלן: האבולוציה של המחיר, אנחנו ביקשנו, אנחנו הסכמנו שהרשות לסחר הוגן יהיו חשופים למערכות שלנו, זו רשימה מוסדית לפי פקודת הראיות, לפנייתם נסכים לחשוף את המחיר.

<ניר קפלן: יש לנו אפשרות במערכות שלנו לשמור את כל האבולוציה של המחיר לגבי מלאי ספציפי - -

איילת נחמיאס ורבין: לעשות ממוצע?

<ניר קפלן: לא, לא, לשנה שלמה.

<ניר קפלן: יבדקו אותנו באופן מדגמי ויראו שהמבצעים שלנו אינם אפקטיביים.

<ניר קפלן: אנחנו מוכנים לזה.

<ניר קפלן: זאת אומרת, עד כדי כך אנחנו באים ומוכנים לפשרות, לחשוף את המערכות שלנו כלפי הרשות לסחר הוגן או כל פתרון שיושג עם חברות התעופה, הוא מקובל גם עלינו.

איילת נחמיאס ורבין: אוקי, תודה רבה לך.

איילת נחמיאס ורבין: עורכת דין עופרה לוי, משנה למנכ"ל אמון הציבור, ואני אשמח מאוד אם תתייחסי לאותה שאלה ששאלתי את מר גולדשמיד ביחס לכמות התלונות שמתייחסות למבצעים.

איילת נחמיאס ורבין: זאת אומרת, של חוסר שקיפות, של בעיות, של הטעיית הציבור בכמות התלונות שאתם מקבלים.

<עפרה לוי: בוקר טוב.

<עפרה לוי: לצערי לא באתי מוכנה עם נתונים מהסוג הזה.

<עפרה לוי: יש תלונות על עניין מבצעים והטעיות מכל מיני סוגים.

<עפרה לוי: אני חייבת להגיד שהציבור בחלקו לא בהכרח מודע לקיומה של הטעייה במקרים מסוימים ולכן לא מתלונן.

<עפרה לוי: אני מקווה לחדש ולא לחזור על דברים שאמרו: אנחנו כמובן חושבים שהצעת החוק הזאת חיובית ואנחנו בעדה.

<עפרה לוי: אנחנו חושבים שלשאלתך, היא תוכל להיאחז ותוכל להיות מקוימת לדעתנו רק כשתהיה אפשרות לקיים תחרות הוגנת בין עסקים על מחיר הייחוס, על המחיר הרגיל.

איילת נחמיאס ורבין: מה זה אומר?

<עפרה לוי: אמר פה קודם מר לין שלא כל הצגה של מחיר על ידי קמעונאי, קטן כגדול, חשמל כמזון וכן הלאה, כל הצגה מובלטת של מחיר לא תחשב למבצע כל עוד אין את המילה "מבצע" או "רק היום" או "20% הנחה" או איזו שהיא התייחסות לקיומו של מחיר קודם אלא אך ורק הבלטה של מחיר אטרקטיבי שעליו הקמעונאי הזה מתחרה עם התחרות שיש לו בענף כדי שזה לא ייחשב מבצע, וזה לא צריך להיות בחקיקה ראשית, זה לגמרי יכול להיות בהנחיות של הרשות איך עושים את זה נכון, מה מותר ומה אסור, לא כל הפחתה במחיר היא מבצע.

<עפרה לוי: לפעמים עסק מבין שהוא צריך להוריד מחירים, ומוריד אותם באופן קבוע.

איילת נחמיאס ורבין: לא, יש "לוס לידר", יש המון דברים ש - - - אני מנסה להוציא את המוץ מן הבר, להבין מה בדיוק - במשפט אחד תגידי מה אתם רוצים.

<עפרה לוי: לא כל הבלטה של מחיר היא מבצע.

<עפרה לוי: ואני חושבת שתפקידה של הרשות להגדיר איזו הבלטה מותרת ואיזו הבלטה אסורה, ורק אם יהיו כללים שברורים, אז לא יהיה את הספירה הסיזיפית הזאת של עברו 30 ימים, לא עברו 30 ימים.

<עפרה לוי: אני יכול להוריד מחיר ולהיות גאה בזה ולייצר תחרות אמתית במשק.

איילת נחמיאס ורבין: טוב, אני מודה לך.

איילת נחמיאס ורבין: תודה.

איילת נחמיאס ורבין: עורכת דין לילך דחוח, יועצת משפטית של "מגה".

<לילך דחוח: שלום.

<לילך דחוח: תודה רבה.

<לילך דחוח: אני רוצה להגיד גם בשם רשתות שיווק המזון, אנחנו כן מוצאים אוזן קשבת גם מול הרשות להגנת הצרכן ונמצאים אתה בשיח.

<לילך דחוח: אנחנו מעריכים את האוזן הקשבת הזאת ויחד עם זאת, אין הסכמה כי אני שומעת כאן את חברי שמדברים מענפים אחרים, שככל הנראה יש איזו שהיא הסכמה שענפים אחרים יוחרגו ובסופו של דבר הצעת החוק הזאת כנראה תישאר ותוחל רק על ענף המזון, שכפי שנאמר כאן כבר ואני לא אחזור על זה בהרחבה, הוא עמוס ברגולציה, קיימת שקיפות כיום.

<לילך דחוח: אגב, גם בחוק הגנת הצרכן היום אני לא חושבת שכדי להגיע, וכפי שאמרה, ופה אני כן מתחברת למה שאמרה כאן עופרה מ"אמון הציבור", אין צורך בחקיקה כזו, בחקיקה ראשית כזו כדי להגיע לאותה תוצאה שאנחנו רוצים להגיע אליה, וזה בסדר גם לפעמים לעשות איזה שהוא שיח עם עסקים מסוימים שחושבים שאולי צריך לשנות משהו לפני שאנחנו הולכים להצעת חוק כזו מאסיבית וכזו רצינית, שאמורה לחול אגב על כל השוק, על כל המשק ולא רק על עסק אחד.

<לילך דחוח: ובאמצעות החרגה כאן אנחנו מחריגים כל כך הרבה עוסקים ומשאירים ענף שלם שהוא רווי בתחרות, שהיום אין מקום, אין עיר שאתה לא זורק אבן ומוצא שם לפחות שלושה סופרים או מרכולים וגם מכולות קטנות.

<לילך דחוח: אנחנו צריכים גם בחקיקה ראשית כזו להגן על צרכן סביר, על צרכן שאנחנו גם נותנים לו את הכלים - -

איילת נחמיאס ורבין: טוב...

איילת נחמיאס ורבין: סליחה שאני שואלת אותך, אני רוצה להגיד לך משהו, אני עוצרת אותך רגע, בסדר?

איילת נחמיאס ורבין: מי שמכיר את הרקע שלי יודע שאני חסידה של דבר אחד מאוד פשוט: קוראים לזה "רגולציה עצמית".

איילת נחמיאס ורבין: הרבה מאוד מהחקיקה שמגיעה לכאן, מגיעה כתוצאה מזה שארגונים לא עושים לעצמם רגולציה עצמית.

איילת נחמיאס ורבין: מה שאת מדברת, עורכת דין דחוח, זו רגולציה עצמית.

איילת נחמיאס ורבין: זאת אומרת, הרשתות הקמעונאיות היו יכולות מזמן להתנדב ולייצר שקיפות על המבצעים האלה.

<לילך דחוח: - - -

איילת נחמיאס ורבין: בבקשה אל תעצרי אותי כי אני יודעת בדיוק למה אני מכוונת.

איילת נחמיאס ורבין: עם כל הכבוד, לבוא עכשיו ולהגיד – תראי איזה אבסורד: צריך חקיקה מהממשלה, שאני באמת לא מבינה לגמרי איך אוכפים אותה, אולי הם יצליחו להסביר לי כי אני לא יודעת, אבל אני הייתי בניהול מספיק שנים בחיים שלי, גם בקמעונאות, אולי תסבירו לי איך מיישמים את זה אבל נשים את זה רגע בצד.

איילת נחמיאס ורבין: אם אתם כאלה מתנדבים גדולים של רגולציה עצמית של שקיפות לציבור, של מה שעורכת דין טל אמרה, אנחנו יודעים שהציבור מעניש אותנו.

איילת נחמיאס ורבין: לצערי, אגב, הציבור בישראל לא יודע להעניש כמו שצריך, אני מצטערת להגיד לכם.

איילת נחמיאס ורבין: תובענה ייצוגית פה ושם זה לא ענישה.

איילת נחמיאס ורבין: הלוואי והציבור הישראלי היה יודע להדיר את רגליו מחנויות שלא נוהגות בו כמו שצריך.

איילת נחמיאס ורבין: הלוואי.

איילת נחמיאס ורבין: הוא לא יודע לעשות את זה לצערי, הוא לא יודע לעשות חרם צרכנים.

איילת נחמיאס ורבין: אז עם כל הכבוד עכשיו, כשאנחנו יושבים סביב השולחן הזה לבוא ולהגיד מה אתם יכולים לעשות באופן עצמי – בבקשה, אני רוצה לראות חנות אחת של "מגה" או של "שופרסל" או של "ויקטורי" שתעשה את זה מחר בבוקר בהתנדבות בלי שיהיה צריך התערבות ממשלה.

איילת נחמיאס ורבין: אמן, אמן, אמן, כמה שפחות הממשלה – טוב, כבר רציתי להגיד משהו פוליטי, אני אוותר.

איילת נחמיאס ורבין: תסבירי לי.

<לילך דחוח: א.

<לילך דחוח: אני רוצה להגיד כאן משהו - -

איילת נחמיאס ורבין: לא, כי זה בטח לא קשור אליכם.

<לילך דחוח: א.

<לילך דחוח: בכל מה שקשור לחקיקה, אנחנו מכבדים אותה גם כשיש בה אחריות מאוד כבדה ואנחנו עושים מה שצריך לעשות כדי לתת בסופו של דבר לצרכן את מלוא השקיפות.

<לילך דחוח: אני מתנצלת שאולי אני לא יחד עם הגל הזה שחושב שרשתות המזון "עובדות" על צרכנים, פוגעות בצרכנים.

<לילך דחוח: אני לא שם, אני לא יודעת על איזה רשתות שיווק – אני לא אומרת שאגב יש דברים - -

איילת נחמיאס ורבין: איפה מדברי נשמע שאני חושבת על דברים כאלה על רשתות קמעונאיות?

<לילך דחוח: אגב, יש היום אכיפה מאוד מאוד משמעותית של הרשות להגנת הצרכן בכל מה שקשור למחירים, לקידוד - -

איילת נחמיאס ורבין: מה זה משמעותית?

איילת נחמיאס ורבין: סליחה, אני עוצרת.

איילת נחמיאס ורבין: כמה פקחים יש?

איילת נחמיאס ורבין: אני מתסכלת עליו, נכון.

איילת נחמיאס ורבין: אמתי, אני באמת מנסה לעזור ואתם לא עוזרים לי לעזור לפעמים.

<מיכאל אטלן: אפשר לענות?

<מיכאל אטלן: בין 2015 ל-2017 נוספו הרבה מאוד אנשים ואנחנו עכשיו 66 משרות בכל הרשות, שמתוכן כ-40 בחקירות ובפיקוח.

איילת נחמיאס ורבין: פיקוח, מבחינתי, זה הפקח שמגיע לחנות.

איילת נחמיאס ורבין: חקירות, סליחה שאני אומרת, זה לא חשוב.

איילת נחמיאס ורבין: כמה פקחים יש שמגיעים לחנויות במדינת ישראל?

<אניטה יצחק: 20.

<אניטה יצחק: סביב ה-20 חוקרים.

איילת נחמיאס ורבין: 20 חוקרים אז סליחה, בבקשה להציג אתה דברים כמו שצריך.

<אניטה יצחק: יש 40 חוקרים בתוך הרשות להגנת הצרכן.

<אניטה יצחק: למעשה, זה פחות מזה כי אני מתייחסת לכל הפונקציות שמטפלות.

<אניטה יצחק: מספר החוקרים זה סביב ה-20.

<אניטה יצחק: סגנית הממונה על הרשות וראש אגף - -

איילת נחמיאס ורבין: יש 20 פקחים במדינת ישראל.

<אניטה יצחק: יש 40 חוקרים במדינת ישראל בתוך הרשות להגנת הצרכן - - - פחות מזה כי אני מתייחסת לכל התחום - - - מספר החוקרים שמגיעים - - - שעליהם אנחנו מדברים זה 20.

<לילך דחוח: אני אומרת שיש רגולציה קיימת, אני לא דיברתי רק על רגולציה עצמית.

איילת נחמיאס ורבין: אבל בנושא המבצעים, את השקיפות, אתם יכולים לייצר בהתנדבות.

<לילך דחוח: אנחנו מייצרים אותה, היא קיימת ברשתות שיווק המזון.

<לילך דחוח: היא קיימת.

<לילך דחוח: יש שלט מפורט, על השלט כתוב מחיר, מחיר קודם, עד מתי המבצע, עם יש התניות.

<לילך דחוח: הרגולציה הזו קיימת.

<לילך דחוח: אין סופר שאין לו שלט כזה על מבצע, הוא עובר על החוק היום.

<לילך דחוח: סופר כזה, חוץ מזה שהוא עובר על החוק ויש לנו עיצומים כספיים בסכומים אדירים שאנחנו מקבלים על - - - על טעויות אנוש - -

איילת נחמיאס ורבין: תודה רבה.

איילת נחמיאס ורבין: טעויות אנוש, אנחנו כבר דנו בזה כמה פעמים בוועדה, זה באמת עניין לא פשוט, במיוחד שהמועסקים בתחום הזה של סימון המחירים, הרבה פעמים זה דווקא אנשים עם מוגבלות אז זה תמיד מטריד אותי שדווקא הם עשויים לצאת נפגעים כתוצאה מהדבר הזה, דווקא מאכיפת יתר על הדבר הזה אבל אני באמת חושבת – בואו נגיד את האמת: מאוד קשה לאזן בין הצרכים ובין האינטרסים המאוד מאוד חשובים.

איילת נחמיאס ורבין: עורך שי פניני מ"קשת העמים בע"מ".

איילת נחמיאס ורבין: מה זה "קשת העמים בע"מ"?

<שי פניני: רשת סופרמרקטים קטנה יחסית, לא כמו כל - -

איילת נחמיאס ורבין: כמה סניפים?

<שי פניני: 15 סניפים.

<שי פניני: אני, למרות שאני מתחבר מאוד למה שחברי אומרים, אני אשתדל להיות תכליתי וענייני אבל בהתחלה אני רוצה להגיב לעניין הפקחים.

<שי פניני: השאלה היא לא כמה פקחים יש, השאלה זה כמה הליכים של עיצומים כספיים יש - -

איילת נחמיאס ורבין: לא...

<שי פניני: שניה.

איילת נחמיאס ורבין: בעיניך.

איילת נחמיאס ורבין: בעיני השאלה זה גם כמה פקחים יש גם, ולא רק כמה עיצומים.

<שי פניני: יש מאות הליכים של עיצומים כספיים בשנתיים האחרונות, מאז שהרשות הוסמכה.

איילת נחמיאס ורבין: מה זה מאות?

איילת נחמיאס ורבין: כמה הליכים יש של עיצומים?

איילת נחמיאס ורבין: אין דבר כזה מאות.

איילת נחמיאס ורבין: מאות זה 101.

איילת נחמיאס ורבין: אני רוצה לדעת אם יש 500, 1000 או 101?

<אניטה יצחק: בואו נתחיל מהרשות – היא פועלת בשטח כבר מ-2015 באופן מוסדר.

<אניטה יצחק: יש אלפי ביקורות שנעשו, כשאנחנו מדברים על הליכים של עיצומים כספיים יש סדר גודל של 2000 ביקורות שאפשרו את ההליך - -

איילת נחמיאס ורבין: אז יותר ממאות.

<אניטה יצחק: - - חלקם כבר הוציאו, חלקם בדרך.

איילת נחמיאס ורבין: אוקי, בבקשה, 2000 הליכי עיצומים, זה גם אתה למדת.

איילת נחמיאס ורבין: זה אלפים, זה לא מאות.

איילת נחמיאס ורבין: אתה רואה?

איילת נחמיאס ורבין: אתה רואה למה מזמינים אתכם לכנסת?

איילת נחמיאס ורבין: אז למה אתם מתלוננים כל הזמן?

<שי פניני: לגופו של עניין, ברשימת החריגים, וכפי שסברת אולי בטעות שהמזון מוחרג, אני רוצה לשאול שאלה: מה עושים עם קוטג' שהתוקף שלו הוא חמישה ימים?

<שי פניני: אם אני רוצה לתת מבצע לתוקף קצר, אני לא יכול לעשות את זה.

<שי פניני: לא יכול לעשות מבצע של תוקף קצר, אני נאלץ לזרוק את הסחורה.

<שי פניני: אם אני עושה מבצע של תוקף קצר אז אני צריך להביא עכשיו את - - -

<קריאות: - - -

איילת נחמיאס ורבין: בסדר, אנחנו מבינים.

<שי פניני: - - יש קוטג', יש אוכל מוכן, יש מיליון סוגים של מוצרים שמוכרים בסופר.

<שי פניני: יש בסופר 15,000 מוצרים, ובהצעת החוק הזאת אומרים: אם אתה עושה מבצע של שלוש ב-50, אתה תעשה את המבצע כל השנה.

<שי פניני: אם אני רוצה עכשיו לעשות שלוש ב-10 במבה, בסדר?

<שי פניני: אז אני חייב לעשות את זה שנה שלמה?

<שי פניני: איפה זה תורם לתחרות?

<שי פניני: איפה זה תורם שקמעונאי עכשיו עושה מבצע, זה המחיר שנה.

<שי פניני: אז מה שקורה פה זה למעשה מעודד קיבעון של המחירים ולא שינוי, והמטרה של כולם פה זה לייצר את אותה תחרות.

איילת נחמיאס ורבין: טוב, תתכנס לסיום.

איילת נחמיאס ורבין: נושא הזמינות, אנחנו מבינים.

<שי פניני: זה בעניין מוצרי המזון הטריים.

איילת נחמיאס ורבין: לקנות ב-200 ולשלם 250?

איילת נחמיאס ורבין: לא, זה מתאים חלק מהרשתות.

<שי פניני: זה לא מתאים בכלל.

<שי פניני: אפשר ללגלג ואפשר לצחוק, אני חושב שזו הבעיה בקונספציה.

איילת נחמיאס ורבין: אנחנו לא צוחקים.

<שי פניני: בטח שאתם צוחקים כי הבעיה - -

איילת נחמיאס ורבין: סליחה, אנחנו צוחקים משום שבוועדה הזאת מוותר גם להתבדח, זה בהוראת היושב ראש כי זה בריא לבריאות.

איילת נחמיאס ורבין: מה זה השטויות האלה?

איילת נחמיאס ורבין: איזו מן תגובה זו?

<שי פניני: זה מאוד בריא אבל - -

איילת נחמיאס ורבין: תודה.

איילת נחמיאס ורבין: תיקנו את הטעות שלך ולא קרה כלום.

איילת נחמיאס ורבין: תסיים בבקשה.

<שי פניני: אנחנו, למרות הרושם שיש כאן כאילו אנחנו מתעסקים בלרמות את הצרכנים, אנחנו מתעסקים בלמכור להם מוצרים ולתת להם שירות טוב ושהם יחזרו אלינו.

<שי פניני: כדי שיגיעו אלינו עוד פעם.

<שי פניני: אם אנחנו נרמה אותם ונדפוק אותם הם לא יגיעו.

<שי פניני: אנחנו רוצים בדיוק כמוכם.

<שי פניני: בעניין הזה אין יכולת לחנות שמוכרת 15,000 פריטים לבחון אם אני נותן מבצע של הנחת מחיר, אני לא יכול לבחון את כל הסל במשך כל השנה, זה לא הגיוני.

איילת נחמיאס ורבין: אנחנו ערים לכמות המק"טים שנמכרת ב - -

<קריאה: 70,000 ב"חצי חינם".

<שי פניני: אבל מה הפתרון?

<שי פניני: אנחנו יושבים, ואנחנו רוצים לשמוע פתרונות.

איילת נחמיאס ורבין: תודה רבה.

איילת נחמיאס ורבין: עורך דין פניני, אנחנו כרגע בעולם של דיון בוועדת הכלכלה, ולוועדת הכלכלה יש תהליכים שהיא מבצעת כדי להגיע למסקנות, תובנות, ולשאלות בנוגע לחקיקה, ככה זה עובד פה אדוני.

איילת נחמיאס ורבין: עורכת דין קרן חן סופר בקצרה כי איגוד לשכות המסחר כבר התבטאו.

<לאה ורון: קרן גם דיברה בישיבה הקודמת.

<לאה ורון: הזכרת רשימת חריגים.

<לאה ורון: האם את מכירה רשימה כזאת או שאת מדברת על רשימה של בקשות להחריג מהצעת החוק?

<קרן חן סופר: בוודאי.

<קרן חן סופר: בקשה שהרשות העבירה רשימה של עשרה חריגים - -

איילת נחמיאס ורבין: הרשות העבירה את זה לוועדת הכלכלה?

<מיכאל אטלן: כן.

<לאה ורון: לוועדת הכלכלה?

איילת נחמיאס ורבין: יש לי כאן מנהלת של ועדת הכלכלה.

<מיכאל אטלן: יש שני מסמכים שהעברנו אותם.

<קרן חן סופר: שני מסמכים העברנו.

איילת נחמיאס ורבין: לוועדת הכלכלה?

<אניטה יצחק: כן, מזמן.

<מיכאל אטלן: המסמך השני הוא עם טבלה שמשווה מה השיפורים שנעשו לעומת.

<מיכאל אטלן: ..

איילת נחמיאס ורבין: מאיפה קיבלת את זה אתמול יוני?

<יוני: הם לא ראו את זה.

<יוני: זה מהמייל שלהם.

איילת נחמיאס ורבין: מהמייל של הוועדה זה לא יכול להיות כי - חבר הכנסת אזברגה, אתה יושב מאוד בשקט אבל אם אתה רוצה להתבטא, זה הזמן.

ג'מעה אזברגה: סיימה הגברת?

<קרן חן סופר: גברתי, אפשר רק לסיים?

איילת נחמיאס ורבין: סליחה, אני מתנצלת אבל ממש עשר שניות.

<קרן חן סופר: אז רשימת החריגים שהועברה - - - ענף התקשורת – אין התייחסות לענף התקשורת שיש לו רגולציה משלו, גברתי, שהיא סותרת וזה בדיוק החלטת RIA, שאסור לעשות כפילות.

איילת נחמיאס ורבין: רק שנייה.

<לאה ורון: לשם מה להזמין את כל הגורמים אם אתם מתכוונים להחריג קבוצות של עוסקים?

<מיכאל אטלן: הרשימה היא לא רשימה של חריגים, הרשימה היא רשימה של הסדרים שונים מותאמים.

<לאה ורון: לא לפי ענפים?

<מיכאל אטלן: לא בהכרח, לא.

<אניטה יצחק: לא ביחס לעוסקים מסוימים אלא ביחס אולי למוצרים ולסוגים מסוימים של מבצעים או של עסקאות.

איילת נחמיאס ורבין: לא, תנו לי לסיים.

<קריאות: - - -

<נמרוד הגלילי: הדיון בוועדת הכלכלה או באחת מוועדות הכנסת על הכוח ועל השיימינג של פגיעה בעסקים קטנים ובינוניים.

<נמרוד הגלילי: לאה זה אצלכם, פה.

<לאה ורון: זה הועבר אלינו במסגרת דיון מהיר ואנחנו ברגעים אלה ממש קובעים את המועד לדיון.

איילת נחמיאס ורבין: בסדר.

איילת נחמיאס ורבין: אני עדין חושבת שישראלים כקבוצה לא יודעים - שיימינג זה דבר אחר לגמרי כי זה לבן אדם קל, הוא מקליד, הוא לא צריך אחרים בשביל זה.

איילת נחמיאס ורבין: אני מדברת על חרם צרכני כמו שאנחנו מכירים, ושלמען הסר ספק, אני לא קוראת לחרם צרכנים אבל אני חושבת שהישראלים צריכים לדעת להדיר את רגליהם מאותם מקומות שלא נוהגים בהם בשקיפות או מרמים אותם אבל בהחלט, לטעמי, זה לא רוב העסקים במדינת ישראל.

איילת נחמיאס ורבין: את החריגים האלה, צריך בהם לטפל.

איילת נחמיאס ורבין: אני מבקשת עכשיו ממשרדי הממשלה להתחיל בסבב.

איילת נחמיאס ורבין: גם משרד התיירות נמצא כאן?

<אלי ליפשיץ: כן, כן.

איילת נחמיאס ורבין: שניה, נעשה את זה לפי הסדר.

איילת נחמיאס ורבין: אני רוצה להבין אם אני צריכה לקרוא לפסיכיאטר מהחדר ליד אז – אני כבר מיניתי מזמן פסיכיאטר למשרדי הממשלה, הם צריכים עזרה אבל באמת, זו לא טענה שמופנית כלפיכם, כלפי הפקידות הבכירה אלא באמת אנחנו, כחברי כנסת, מוצאים את עצמנו לא אחת – ערוץ התקשורת בין משרדי הממשלה, ואני חושבת שבזה יש אבסורד גדול.

איילת נחמיאס ורבין: אז בבקשה, מר אטלן.

<מיכאל אטלן: קודם כל, יש פה אי הבנה בסיסית.

<מיכאל אטלן: החוק עצמו לא מונה את כל ההסדרים המפורטים והוא מסמיך לקבוע הסברים מפורטים בתקנות.

<מיכאל אטלן: אני יזמתי שאנחנו נבוא לכנסת לא רק עם סעיף הסמכה ותתנו לנו צ'ק בלי לדעת איך נפרע אותו, ולכן אני הפצתי לציבור, לכל בעלי העניין שני מסמכים לפי ההתקדמות של הדיונים: אחד לפני הדיון הקודם שבו אמרנו: אלה דברים שאנחנו נשקול להמליץ להתקין בתקנות.

<מיכאל אטלן: ובעקבות הדיון הקודם נעשה עוד סבב ואז הפצתי שוב מסמך עם טבלה שמשווה בין מה שהוצע במסמך הראשון לבין השיפורים שאנחנו נציע.

<מיכאל אטלן: אני כבר אומר שאפילו אחרי הפצת הנייר הזה אנחנו כבר חושבים על עוד משהו שיכול להקל אבל כל הדיון, על כל הפרטים, הוא לכאורה לא צריך להתקיים כאן כי אנחנו מדברים כרגע רק על העברת החוק שמסמיך להתקין בתקנות, וכשנבוא עם התקנות - -

איילת נחמיאס ורבין: לא, זה לא בדיוק.

איילת נחמיאס ורבין: מה זאת אומרת?

איילת נחמיאס ורבין: אתה מבקש תיקון לסעיף 15, הוא תיקון מאוד מאוד משמעותי.

איילת נחמיאס ורבין: סעיף 3 לחוק, התיקון שעוסק במכירה – הנה, סליחה, 15א(א), שעוסק בנושא של משך תקופה של 30 ימים רצופים, הוא לא סעיף של מה בכך.

<מיכאל אטלן: ברור, אבל אנחנו קובעים בחוק את מה שחסר בהסדרה הקיימת בשביל ליצור ודאות.

<מיכאל אטלן: כל הטענה שאנחנו מוסיפים רגולציה פה, אני אמרתי בדיון הקודם ואני עדין סבור שככל שנגדיר את זה יותר טוב, תיווצר ודאות יותר גדולה, פחות חשש מתובענות ייצוגיות וגם תייעל את האכיפה שלנו.

<מיכאל אטלן: חלק גדול מהחוק הזה נוצר דווקא מתוצרים של אכיפה שהלקונות בחוק הופכות את האכיפה ליותר קשה.

איילת נחמיאס ורבין: מה שאתה אומר מר אטלן זה תעבירו את החוק כמו שהוא לצורך העניין, בלי תיקונים, אנחנו נפתור את כל הבעיות שכולם מדברים פה, אנחנו נפתור אותן אחר כך בתקנות.

<מיכאל אטלן: זה חצי ממה שאמרתי כי אני גם הצהרתי בדיון הקודם שאני מוכן לזה שסעיף התחילה לחוק לא יהיה לפני התקנת התקנות.

<מיכאל אטלן: כלומר, לפני שנפתור בתקנות את הבעיות של כולם.

<מיכאל אטלן: אנחנו גם יכולים להחליט על טקטיקה אחרת ולהכניס כבר בתוספת, ואז נדון בכל פרט ופרט בתוספת את הדברים שאנחנו חושבים שיעשו שכל.

<מיכאל אטלן: עוד משהו שבאמת חשוב לחדד – את שואלת על התלונות.

<מיכאל אטלן: התלונות הן לא אינדיקציה דווקא כאן כי כשהמבצע הוא מוצלח אז אני לא יודע ש"עבדו" עלי או ש"עבדו" עלי זה אולי קונוטציה של מישהו שפועל בזדון אז אני מוכן להגיד: "עבדו" עלי תום לב כי אנחנו מדברים - -

איילת נחמיאס ורבין: לא, אני טוענת שבאופן בסיסי במדינת ישראל אנחנו צריכים לעשות סוויץ' שלא פשוט לעשות אותו, וזה עניין מנטלי שגם ממשלה צריכה להתגייס לטובתו כי אי אפשר כל הזמן לדבר על RIA אבל לא לעשות את השינוי המנטלי המתחייב הזה, וזה אומר שבעלי עסקים במדינת ישראל, הם לא מרמים אותי אבל אם הם מרמים אותי, אז הם יחטפו.

איילת נחמיאס ורבין: הנחת העבודה במדינת ישראל באופן בסיסי, וזה לא התחיל היום וזה לא התחיל בממשלה הזאת, מנטלית, היא שקודם כל בעלי העסקים מרמים אותי ואז אני – לא, אניטה, לא יעזור כלום.

<אניטה יצחק: זאת באמת לא ההנחה שלנו .

איילת נחמיאס ורבין: אבל לרוב, ואני לא מדברת כרגע רק על החוק להגנת הצרכן, בסדר?

איילת נחמיאס ורבין: כי זאת החוויה שבעלי עסקים קטנים, ואני בכוונה כל הזמן - - - כי שם הקושי הכי גדול להתקיים, זאת הנחת העבודה.

איילת נחמיאס ורבין: זאת הנחת העבודה שיוצאת תחת ידיה של הממשלה.

<מיכאל אטלן: אבל מצד שני, הנחת העבודה של חוק הגנת הצרכן היא שיש פער בין הצרכן לבין העוסק, ושזה חוק מגן, זה במהות המטריה.

איילת נחמיאס ורבין: אני מסכימה אתך אבל תסביר לנו למה למשל הסעיף בנושא הטעייה לא מספק?

<מיכאל אטלן: כי הוא כללי מדי.

איילת נחמיאס ורבין: למה אני שואלת על תלונות?

איילת נחמיאס ורבין: כי הרבה פעמים לומדים מהתלונות מה הבעיה בפרקטיקה.

<מיכאל אטלן: לא מהתלונות, אנחנו לומדים את זה מהאכיפה.

<מיכאל אטלן: באכיפה הגענו למצב שבו לא יכולנו לאכוף כי זה על הגבול של כמה ימים היה - -

<אניטה יצחק: כי אין הוראה ברורה.

<אניטה יצחק: החוק לא קבע הפרה, אין הפרה של איזו שהיא הוראה ברורה.

<אניטה יצחק: יש חוסר בהסדרה בכל תחום המכירה המיוחדת.

<אניטה יצחק: החוק נוגע במכירה מיוחדת בחלק מהדברים אבל הוא לא ירד לשורש העניין והוא לא אמר, לדוגמה – מאיזה מחיר אנחנו גוזרים את מחיר הייחוס?

<אניטה יצחק: כמה זמן מחיר צריך להיות בתוקף כדי להיקבע כמחיר ייחוס בכלל?

<אניטה יצחק: אלה סוגיות שעד שהן לא יקבעו בחוק, אי אפשר לאכוף אותן בשטח ואז אי אפשר לקבוע שזאת הטעייה, כן או לא, אלא אם כן במצבים קיצוניים.

<אניטה יצחק: איך אתם מיישבים את זה שהתמונה שאנחנו רואים בשטח היא לאורך כל השנה מבצעים אחד אחרי השני, ובסופו של דבר בחלק מהמקרים גוזרים מחירי ייחוס של מוצרים ממחיר שלא היה קיים שנים – מעלים מחיר לצורך - -

איילת נחמיאס ורבין: כן, אני מבינה את הבעיה.

<ג'וש גולדשמיד: אני רוצה להגיד משפט אחד מבית משפט על תובענות ייצוגיות, במקרה זה "אפריל":

<ג'וש גולדשמיד: אכן שוררת אי בהירות בנושא זה ויעיד על כך מספרן הבלתי - - - של בקשות לאישור תובענות ייצוגיות המוגשות בניסיון להביא מזור לבעיית הצגתם של מוצרים במכירה מיוחדת.

<ג'וש גולדשמיד: אשר על כן, מן הראוי שהמחוקק הראשי או מחוקק המשנה יעמדו על היקפה הרחב של התופעה ויביאו לידי פתרון.

<ג'וש גולדשמיד: לכך תתרום הגדרה מדויקת של התקופה המינימלית שבה - - - תיווצרנה בהירות ואחידות ולא נזדקק עוד להפעיל כלים משפטיים עבור כולם, עבור העוסקים ועבור הצרכנים.

<מיכאל אטלן: זאת תשובה לשאלה הקודמת ששאלת.

<מיכאל אטלן: את שואלת מאיפה לקחנו את זה?

<מיכאל אטלן: אז דווקא ב-RIA פרסמנו שם, למרות שכללי המדריך הממשלתי, שאני בין החתומים עליו אגב, לא כולל חובה לעשות השוואה משפטית משווה, פה אנחנו כן סיפקנו את זה ומי שלא מכיר את זה, זה באתר שלנו, מי שלא קיבל את ה-RIA.

איילת נחמיאס ורבין: אז סליחה, אני לא ראיתי את זה באתר, לא נכנסתי לאתר שלכם לאחרונה.

איילת נחמיאס ורבין: אז תעזור לי: באיזה מדינות זה?

איילת נחמיאס ורבין: מאיפה זה לקוח?

<בתיה גוטל: - - -

איילת נחמיאס ורבין: זה לקוח במתכונת הזאת?

<בתיה גוטל: יש מתכונות דומות.

<בתיה גוטל: קודם כל, יש שני מבחנים בעולם: יש מבחן כמות, שיש מדינות שדורשות ש-40% או 50% מהכמות תימכר במחיר הרגיל.

<בתיה גוטל: על זה כבר - - - הקריטריון של תקופת זמן מסוימת קיים בהמון מדינות.

<בתיה גוטל: לפעמים הרבה יותר מחמיר.

<בתיה גוטל: אני לא זוכרת מי, אני תכף אבדוק, אני חושבת שפינלנד או אוסטרליה, אסור שיהיה מבצע יותר משלושה חודשים בשנה והוא צריך להתייחס לתקופת זמן מאוד משמעותית של מחיר רגיל - -

איילת נחמיאס ורבין: את יכולה לקחת מדינה אירופית יותר קרובה?

<בתיה גוטל: יש לי את אנגליה.

<בתיה גוטל: מחיר המשמש כהשוואה צריך להיות מחיר אמתי ולא מחיר מנופח באופן מלאכותי.

<בתיה גוטל: מחיר מכירה קודם – צריך להבטיח שהמחיר הגבוה יותר נקבע למשך תקופת זמן סבירה.

<קריאה: סבירה.

איילת נחמיאס ורבין: רגע, אמרתי בלי מקהלות יווניות.

איילת נחמיאס ורבין: עכשיו זה הזמן של משרדי הממשלה, אני מבקשת שאף אחד לא להפריע להם.

<בתיה גוטל: - - אנגליה לא נקבה זמן ספציפי.

<בתיה גוטל: יש לנו הרבה מדינות אחרות שכן.

איילת נחמיאס ורבין: מי?

<בתיה גוטל: קודם כל, הרבה מדינות בארצות-הברית, שכידוע היא בירת השוק החופשי.

<בתיה גוטל: קליפורניה – שמחיר ייחוס הוא המחיר ששרר בשוק בפועל בשלושת החודשים שלפני המבצע, שזה החרגה אבל זה הכלל בגדול.

<בתיה גוטל: יש את מסצ'וסטס, שזה צריך להיות מחיר שהוצע למכירה לציבור בתום לב במשך תקופת זמן סבירה משמעותית.

<בתיה גוטל: הם נותנים גם קריטריונים - -

איילת נחמיאס ורבין: מה זה סבירה?

<קריאות: - - -

<בתיה גוטל: - - שבמהלך ששת החודשים לפני המבצע במחיר הייחוס נמכרו לפחות 40% מהמכירות של אותו מוצר.

<בתיה גוטל: שמחיר הייחוס לא הוצע למשך 14 ימים רצופים לפני המבצע – אנחנו לא דורשים - -

<חנה טרי: לא, הם גם אומרים 28 ימים...

<בתיה גוטל: - - - נכון, יש להם עוד אחד שמחיר הייחוס הוצע לפחות - אופציה 2: - - - שמחיר הייחוס הוצע במשך לפחות 28 ימים ב-90 הימים שלפני המבצע או 90 ימים אחרים במהלך 12 החודשים האחרונים שקדמו למבצע.

<בתיה גוטל: יש הרבה דקויות.

איילת נחמיאס ורבין: הניואנסים הם חשובים.

איילת נחמיאס ורבין: בסדר, אני הבנתי את זה, תשלחו את זה אלי, אני אשמח.

איילת נחמיאס ורבין: אותי זה מעניין לקרוא את ההשוואה.

איילת נחמיאס ורבין: תודה.

<בתיה גוטל: אם תרשי לי להוסיף משפט על מה שאמרת קודם אם ההרתעה קיימת בחוק או לא קיימת בחוק: הרבה מחקרים בנושא של ציות לחוק - - - אבל הרבה מחקרים בנושא ציות לחוק אומרים שככל שהחוק יותר בהיר וברור, יותר קל להציג - - -

איילת נחמיאס ורבין: אין ויכוח על זה.

<בתיה גוטל: - - - ברחל בתך הקטנה.

איילת נחמיאס ורבין: אין על זה ויכוח אבל אני כן רוצה לייחד לכם שאלה: איך אתם מתייחסים לעובדה שהיום הצריכה באינטרנט עלתה ל-37%?

איילת נחמיאס ורבין: זאת אומרת, היא זינקה בישראל באופן מטורף.

איילת נחמיאס ורבין: אני לא בדיוק יודעת איך אתם נדרשים לזה אבל אני חושבת שלהעביר חוק בלי להידרש לסוגיה הזאת – 37% זה כבר לא האחוזים הבודדים או שברי האחוזים שקנו עד לפני שנתיים באינטרנט.

איילת נחמיאס ורבין: הצרכן הישראלי הולך לאינטרנט.

איילת נחמיאס ורבין: לדבר הזה יש משמעות מאוד מאוד גדולה מבחינת העסקים וגם מבחינת הצרכן.

<בתיה גוטל: אני רק חושבת שזה לא 37% מהמכירות אלא 37% מהצרכנים.

איילת נחמיאס ורבין: 37% מהצרכנים זה המון.

איילת נחמיאס ורבין: חברים, אני חושבת שזה המון.

איילת נחמיאס ורבין: העלייה בישראל היא אקספוננציאלית, היא לא עליה ליניארית.

איילת נחמיאס ורבין: היא קופצת – בא נאמר שבכל שנה שחולפת היא עולה יותר מהר אז זה דבר שצריך לקחת אותו.

איילת נחמיאס ורבין: ..

<ענת בן עזרא: בגלל הקלות הזאת של המבצעים ובשינוי באינטרנט, החוק חל שם גם באינטרנט.

<ענת בן עזרא: הקלות הזאת של השינוי באינטרנט הוא מצריך את החוק הזה הרבה יותר.

<ענת בן עזרא: ככל שאנחנו עושים קניות יותר באינטרנט והקלות על האצבע לשנות את המבצעים ולשנות את מחירי הייחוס, זה מצריך.

<ענת בן עזרא: ..

איילת נחמיאס ורבין: מצד שני, חלק גדול מהקניות לא נעשות בארץ אז גם את זה צריך לקחת בחשבון.

<קריאות: - - -

<בתיה גוטל: - - - הבעיות שלהן עם המע"מ.

איילת נחמיאס ורבין: לא, זה לא יעזור, לא מדברים פה באמצע.

איילת נחמיאס ורבין: האוזניים שלי סתומות.

איילת נחמיאס ורבין: די, זה מפריע.

איילת נחמיאס ורבין: בסדר, אבל אתם מביאים תיקוני חקיקה ואנחנו לא יכולים להתעלם מזה.

<חנה טרי: בסדר גמור.

<חנה טרי: אז אנחנו יודעים שיש מסחר מקוון באופן בינלאומי אבל עדין אנחנו באים להגן על מרבית העסקאות הרווחות בשוק.

<חנה טרי: הצרכנים פה בישראל, רוב העסקים פה בישראל ויש מקום להגן על הצרכנים.

<חנה טרי: זה שיש מסחר אלקטרוני חוצה גבולות והצרכנים רוכשים גם מחו"ל, זה לא אומר שאנחנו לא נגן.

איילת נחמיאס ורבין: עורכת דין ויינשטוק, חובתו של המחוקק בוודאי שהיא להגן על הצרכנים אבל חובתו גם לנסות לאזן בין האינטרסים ולהבין איך מוציאים לפועל חקיקה שמביאים אותה לפה לשולחן.

איילת נחמיאס ורבין: אני לא אחזור על כל הנתונים בדבר החקיקה וגם לגבי ה-RIA, ומעניין אותי עכשיו משרד התיירות, אדוני, אם תוכל להציג את עצמך לפרוטוקול.

איילת נחמיאס ורבין: אל תבליט את המילה "מבצע"?

<מיכאל אטלן: לא, לא מוסיפים מילים.

<מיכאל אטלן: אם זה רק ג'ינס חמישה שקלים או 50 שקלים - -

איילת נחמיאס ורבין: אין בעיה.

<מיכאל אטלן: אפילו באופן קיצוני - -

<אניטה יצחק: אפשר להוריד מחיר בכל עת.

<אניטה יצחק: אין בעיה להוריד מחיר - - -

<חנה טרי: צריך לדבר על איך מפרסמים את עצם ההורדה, היא לא חלק ממכירה מיוחדת, ועל זה אנחנו נוציא הנחיות.

<חנה טרי: אנחנו גם יכולים לדבר על זה.

<חנה טרי: אני לא יודעת אם זה עכשיו הרגע לדבר על זה - -

איילת נחמיאס ורבין: לא, לא ברגע זה.

<חנה טרי: אבל יכול להיות שאנחנו אומרים להם לאורך כל הדרך שאפשר להוריד מחירים גם בתקופת המכירה הרגילה, כמובן הם לא יכולים להציג את הורדת המחיר הזו כמבצע, בסדר?

<חנה טרי: אנחנו, כרשות להגנת הצרכן וכדי ליצור ודאות, נוציא הנחיות מאוד ברורות מה מותר ומה אסור, גם כדי שהם לא יהיו - - -

איילת נחמיאס ורבין: מעניין אותי אם זה לא היה צריך לבוא בהנחיות מלכתחילה כולל הנושא של המכירה המיוחדת אבל אני שמה את זה לשנייה אחת בצד כי אני מאוד רוצה להבין האם משרד התיירות מתנגד לחקיקה הזאת של הממשלה, שהוא חלק ממנה.

<אלי ליפשיץ: משרד התיירות לא מתנגד אף פעם לחקיקה ממשלתית אבל בצדק הוא תואר על ידי חני סובול, שהצעת החוק הזאת, כפי שהיא עשויה להשפיע על עולם תיירות הנופש וכל מה שכרוך בכך, אם היא תיחקק בצורה בלתי זהירה אז ענף התיירות יפגע.

איילת נחמיאס ורבין: זאת אומרת שלפני שהחוק הובא לממשלה אתם הסכמתם לו.

איילת נחמיאס ורבין: אתם לא התנגדתם לו.

<אלי ליפשיץ: משרד התיירות, כאשר החוק הזה הובא לעיונו בוועדת שרים, אמר מה שאמר.

<אלי ליפשיץ: בוודאי שאנחנו לא מתנגדים לחוק שמובא משולחן הממשלה - -

איילת נחמיאס ורבין: אבל ככה זה הוצג, לכן אני מוודאת שזה.

איילת נחמיאס ורבין: ..

איילת נחמיאס ורבין: אם לא מחריגים אותו?

<אלי ליפשיץ: אז ענף התיירות עלול להיפגע.

<אתי בנדלר: אז למה לא הצעתם להחריג את זה בוועדת שרים?

<אתי בנדלר: אני לא מבינה.

<אלי ליפשיץ: הוא לא עלול, הוא ייפגע.

<אתי בנדלר: או שהצעתם והצעתכם לא התקבלה.

איילת נחמיאס ורבין: שזה גם בסדר להגיד.

<אלי ליפשיץ: כפי שאמרתי, אני אעביר את הדברים להנהלת המשרד, ואם יהיה צורך בהבהרה נוספת - -

איילת נחמיאס ורבין: אני גם אדבר עם השר, זה מוזר מאוד בעיני.

<ניר קפלן: לנו אמרו אבל שמשרד התיירות מתנגד - -

איילת נחמיאס ורבין: סליחה, מה זה נאמר לכם?

איילת נחמיאס ורבין: אין שום דבר כזה.

איילת נחמיאס ורבין: על ידי מי?

<ניר קפלן: עוזר השר אמר לנו.

איילת נחמיאס ורבין: חברות וחברים סליחה, יש דרך שבה הממשלה מתנהלת, והממשלה מתנהלת באופן שבו כל המשרדים הרלוונטיים לעניין אמורים להביע את דעתם.

איילת נחמיאס ורבין: לעתים דעתם לא מתקבלת אבל כשבאים ומציגים את משרד התיירות כמי שהתנגד לחקיקה הזאת, ויושב כאן הנציג של משרד התיירות ואומר: המשרד לא התנגד, אז הרי שיש פה בעיה בטח עם מה שאתה הצעת או עם מה שנאמר לך, ובשורה התחתונה, אם משרד התיירות התנגד, יש לו עבודה שהוא היה צריך לעשות בוועדת שרים לענייני חקיקה.

איילת נחמיאס ורבין: מוזר, אני לא מבינה את זה.

איילת נחמיאס ורבין: אתה לא מתנגד להצעת החוק אבל אתה מבקש להחריג את ענף התיירות.

איילת נחמיאס ורבין: לא, אני מבינה שלצורך הדיון לך, באופן אישי, כרגע, כאחד מהעובדים הבכירים של משרד התיירות, אין לך את המנדט לומר את זה אבל אתה מבין שפה אנחנו יושבים על חקיקה שבא משרד ממשלתי שאומר: החקיקה תפגע בענף הזה אבל אנחנו לא התנגדנו בוועדת שרים כפי שבעצם היינו צריכים לעשות.

<אלי ליפשיץ: לא, אני חושב שנאמרו דברים על ידי הרשות - -

<לאה ורון: - - - ומשחיתים את זמן הוועדה.

<אלי ליפשיץ: לא, אני אומר שנאמרו דברים על ידי הרשות, שמהם השתמע שהם לקחו לתשומת לבם ויתנו איזה שהוא הסדר בנושא הזה.

<אלי ליפשיץ: אני רק מתריע וזה הכל, אני לא אומר מעבר.

איילת נחמיאס ורבין: אוקי, בסדר.

איילת נחמיאס ורבין: מר אטלן, אתה רוצה להתייחס לזה אבל מאוד בקצרה?

<מיכאל אטלן: אני מבקש מהוועדה לא לתת לי להתחרט על זה שהתנדבתי לספק מידע על תוכן תקנות עתידית.

<מיכאל אטלן: החוק יכול לעבור, וכפי שהוא עובר, הוא לא עושה שום שינוי כל עוד התחילה שלו - -

איילת נחמיאס ורבין: סליחה, נדמה לי שאדוני לא מבין את תפקיד ועדת הכלכלה, יש לי חשש כזה.

<מיכאל אטלן: לא, רגע.

<מיכאל אטלן: אם אני מסכים לזה שיום התחילה של החוק לא יהיה לפני שיש תקנות, אז זה אומר שהחוק עצמו עדין - -

איילת נחמיאס ורבין: אני מכבדת את זה, החוק לא ייכנס לתוקף.

איילת נחמיאס ורבין: אני מבינה את זה מצוין.

<מיכאל אטלן: ואז, זה שאני מציע פתרונות עתידיים, פתאום זה הופך להיות כל הדיון?

איילת נחמיאס ורבין: סליחה, אני נורא מצטערת אדוני.

איילת נחמיאס ורבין: כשמביאים חקיקה לשולחן ועדת הכלכלה, מחובתה, לא זכותה, מחובתה של הוועדה לדון בהיתכנות, באכיפה, האם אנחנו מבינים בעצמנו את החקיקה ואיך היא תיושם?

איילת נחמיאס ורבין: זאת חובתנו, זאת לא זכותנו.

איילת נחמיאס ורבין: ולכן, עם כל הכבוד ואני מודה לך על ההערה שאתה אמרת לגבי כניסת התקנות לתוקף יחד עם החוק ולא כמו שנוהגים לעשות, לצערי, בממשלה לעתים מזומנות, שהחוק נכנס לתוקף והתקנות – מי יישורנו עוד איזה 20,30 שנה אולי יהיו תקנות?

איילת נחמיאס ורבין: אני מעריכה את זה.

איילת נחמיאס ורבין: זה לא ההסדר המוצע כרגע אבל זה מה שמר אטלן הציע עכשיו.

איילת נחמיאס ורבין: לכן, אני רוצה שהיועצת המשפטית שלנו תאמר את דברה ומה עמדתה?

<אתי בנדלר: בדיוק זה מתייחס לנקודה שגברתי דיברה עליה.

<אתי בנדלר: אני חושבת שאני הבעתי את דעתי עוד קודם, שכשיש חריגים שברור שיכנסו, ראוי להכניס אותם כבר בשלב חקיקת החוק.

<אתי בנדלר: זה לא חייב להיות בחריגים נוקשים, זאת אומרת, זה יכול להיות בצורה של תוספת להצעת החוק, תוספת לחוק שניתן יהיה לשנות אותה לאחר מכן - תוספת שאפשר יהיה לשנות אותה על ידי השר באישור ועדת הכלכלה אבל מלכתחילה, ידועות החרגות שיש להחריג או שיש רצון לשלב אותן אז ראוי לעשות את זה מלכתחילה בשלב חקיקת החוק.

איילת נחמיאס ורבין: פה מדובר באופן פוטנציאלי, כן?

איילת נחמיאס ורבין: אני לא אומרת שזה מה שהרשות מציעה לעשות אבל באופן פוטנציאלי מדובר פה בענפים שלמים.

<אתי בנדלר: אני לא יודעת אם מדובר בענפים או מדובר ב - -

<מיכאל אטלן: בכל מה שהצענו והצהרנו אין החרגה של שום דבר.

<מיכאל אטלן: יש הסדרים שונים ומותאמים, חלקם רוחביים וחלקם קשורים לענפים מסוימים אבל החרגה אין.

<אתי בנדלר: בכל מקרה, זאת בדיוק הנקודה, שאין סיבה להמתין עד להתקנת תקנות.

<אתי בנדלר: דברים שידועים לכם כבר עכשיו או שהוועדה סבורה כבר עכשיו שראוי שייכנסו לחוק לפני סיום חקיקתו, אז נכון שכך יעשה וכך גם בקשר לנושא של ההנחיה.

<אתי בנדלר: ברור שאחרי השלמת החוק ואולי גם התקנות, יהיה צורך בהנחיות הרשות, איש לא חולק על כך אבל אם מדובר מלכתחילה על הנחיה שאומרת מה נחשב למבצע ומה לא נחשב למבצע, זה צריך להיות לדעתי מעוגן בהגדרה של מבצע, ולא להשאיר את זה לאחר מכן להנחיות כי אני חושבת שהוועדה, אם היא מאשרת הגדרה למשל של מבצע, היא צריכה לדעת מה כלול בזה ומה לא כלול בזה, ולא להמתין להנחיות שיבואו לאחר מכן כי זה דבר מאוד מהותי בהצעת החוק עצמה.

איילת נחמיאס ורבין: נכון.

<מיכאל אטלן: אם רוצים כך לנהל, אין לי בעיה ואז על כל סעיף בתוספת שנוסיף, אנחנו נקיים פה דיון ספציפי, ואני אשיב ספציפית על מה - -

<אתי בנדלר: כן, כך יהיה.

<אתי בנדלר: זה בסך הכל אתה מקדים את הדיון ולא משאיר את זה בתקנות בשלב מאוחר יותר.

איילת נחמיאס ורבין: אני רוצה לסכם את הדיון, ברשותכם, ולצערי לא הגעתי לתחילת הקראה.

איילת נחמיאס ורבין: תראו, אני רוצה להגיד משהו למי שמייצג את הרשתות ואת בעלי העסקים, ובבקשה תעבירי את זה גם לאוריאל לין: בסוף, דברים כאלה נולדים ממחסור ברגולציה עצמית, לא יעזור שום דבר.

איילת נחמיאס ורבין: בסוף הגופים עצמם, אם היו משיתים על עצמם את השקיפות המתבקשת הזאת, שבאמת הצרכן יידע מהו אותו מחיר ייחוס, אני חושבת שהחיים של כולם היו הרבה יותר פשוטים כי אני באמת חושבת שלא משנה מה יעשו ברשות ומה יעשו אנשיך, מר אטלן.

איילת נחמיאס ורבין: אני באמת חושבת שמדובר בתיקון חקיקה מורכב.

איילת נחמיאס ורבין: לא משנה את מי נחריג ואת מי אנחנו נוציא, מדובר בתיקון חקיקה מורכב.

איילת נחמיאס ורבין: הוא חשוב, הוא נדרש כי נדרשת שקיפות אבל מחויב המציאות שאנחנו גם כאן נבין בדיוק איך מיישמים אותו ועל איזה ענפים, ואני מרגישה שיש כאן תחושה של אי בהירות מאוד מאוד גדולה עדין, והדבר הזה חייב להיות מובהר באינטראקציה בין משרדי הממשלה לבין משרד הכלכלה כמובן, משום שאנחנו – תראה, המסמך על ההחרגות או ההסדרים המיוחדים מה שקראת, אני עברתי עליו ואני מוכרחה להגיד לך שאמנם למדתי משפטים בתקופת הדינוזאורים אבל מאוד מאוד התקשיתי להבין אותו.

איילת נחמיאס ורבין: ועל כן, אני חושבת שהוועדה תהיה חייבת איך שהוא לדון בהסדרים המיוחדים האלה, זה יהיה חלק מהתהליך של העברת החוק, וזה גם מה שאני אמליץ ליו"ר הוועדה איתן כבל כי אנחנו כל פעם גוררים לכאן את האנשים האלה, מבקשים לשמוע אותם שוב ושוב.

איילת נחמיאס ורבין: בחלק מהדברים אני מסכימה אתם, בחלק מהדברים אני לחלוטין לא מסכימה אתם אבל בשורה התחתונה, אי אפשר להעביר תיקון חקיקה כזה בלי שאנחנו נבין, בוודאי מה זה מבצע או מכירה מיוחדת אבל בוודאי ובוודאי הסדרים מיוחדים בין היתר, משום שאני לא רוצה להפלות בין מגזרים ועסקים שונים.

איילת נחמיאס ורבין: בוא נאמר שההבדלים בין סוגי התעשיות חייב להיות ברור ומובן לכולנו מדוע עושים הסדר מיוחד בתעשייה כזאת ולא עושים הסדר מיוחד בתעשייה אחרת?

איילת נחמיאס ורבין: האם אנחנו נחריג רק מוצרי מזון טרי או אולי צריך לשקול עוד סקטורים מסוימים בענף המזון.

איילת נחמיאס ורבין: אני באמת באמת לא יודעת, והכל במטרה אחת, שבאמת הצרכן יוכל לדעת מה הוא קונה, מה הוא רוכש, ולצד הדברים האלה אנחנו גם נמצא את הדרך באמת לשמור על עסקים קטנים וזעירים.

איילת נחמיאס ורבין: אני לא בטוחה שהבנתי את ה-RIA אבל אני מאוד מאוד מבקשת שמשרד הכלכלה יעביר לידי הוועדה את ניתוח ה-RIA שנעשה סביב התיקון הזה כי אני בטוחה שאנחנו גם נלמד ממנו.

איילת נחמיאס ורבין: אתם יודעים, אלי גרונר, מנכ"ל משרד ראש הממשלה מגיע לוועדת הכנסת ומסביר לנו על ה-RIA, שלא יהיה עוד ולא יהיה עוד ולא יהיה עוד, ואנחנו מוצאים את עצמנו כל פעם דנים בדברים האלה מחדש, אז אני מציעה אגב כנוהג פה בוועדה, כל תיקון חקיקה שמשמעותו רגולציה, אנחנו מבקשים לקבל גם את פיתוח ה-RIA שנעשה בממשלה כדי שאנחנו נוכל להבין אותו.

<מיכאל אטלן: אנחנו צירפנו את ה-RIA אבל לא משנה.

איילת נחמיאס ורבין: אני לא ראיתי, אני מתנצלת.

איילת נחמיאס ורבין: אם אני לא ראיתי אז הבעיה היא אצלי, בסדר?

איילת נחמיאס ורבין: אבל אני מבקשת, כיוון שכבר סוכם שזה לא רק קשור לתיקון החקיקה הזה אלא בכלל לצורת העבודה של ועדת הכלכלה.

<מיכאל אטלן: אני מכבד את הסיכום הזה, ואני מוכן להגיד שתוך שבוע אנחנו נעביר ניתוח שמתרגם את הכוונות.

<מיכאל אטלן: ..

איילת נחמיאס ורבין: מצוין.

איילת נחמיאס ורבין: אני מודה לך מר אטלן.

איילת נחמיאס ורבין: תודה רבה, הישיבה נעולה.